Cuiseaux - Wikipedia, entziklopedia askea.\nCuiseaux Frantziako udalerria da, Saône-et-Loire departamenduan dagoena, Borgoina-Franche-Comté eskualdean. 2013an 1.766 biztanle zituen.\nDaniel BERTIN (2014-2020)\n46° 29′ 39″ N, 5° 23′ 16″ E / 46.494166666667°N,5.3877777777778°E / 46.494166666667; 5.3877777777778Koordenatuak: 46° 29′ 39″ N, 5° 23′ 16″ E / 46.494166666667°N,5.3877777777778°E / 46.494166666667; 5.3877777777778\nDigna, Chevreaux, Champagnat, Dommartin-lès-Cuiseaux eta Le Miroir\n2007an Cuiseaux udalerrian erroldatutako biztanleak 1.766 ziren. Familiak 732 ziren, horien artean 248 pertsona bakarrekoak ziren (96 bakarrik bizi ziren gizonak eta 152 bakarrik bizi ziren emakumeak), 256 seme-alabarik gabeko familiak ziren, 176 seme-alabak dituzten bikoteak ziren eta 52 seme-alabak dituzten guraso-bakarreko familiak ziren.\n2007an 894 etxebizitza zeuden, 755 familiaren etxebizitza nagusia ziren, 54 bigarren erresidentzia ziren eta 85 hutsik zeuden. 691 etxeak ziren eta 202 apartamentuak ziren. 755 etxebizitza nagusietatik 545 bere jabearen bizilekua ziren, 190 alokairuan okupaturik zeuden eta 20 doan lagata zeuden; 8 etxek gela bat zuten, 60 etxek bi zituzten, 142 etxek hiru zituzten, 244 etxek lau zituzten eta 301 etxek bost zituzten. 522 etxek euren parking plaza propioa zuten azpian. 337 etxetan ibilgailu bat zegoen eta 328 etxetan bat baino gehiago zituzten.\nCuiseaux udalerriko biztanleria-piramidea 2009an .\n2007an lan egiteko adina zuten pertsonak 1.040 ziren, horien artean 744 aktiboak ziren eta 296 inaktiboak ziren. 744 pertsona aktiboetatik 695 lanean zeuden (391 gizon eta 304 emakume) eta 49 langabezian zeuden (25 gizon eta 24 emakume). 296 pertsona inaktiboetatik 119 erretiraturik zeuden, 69 ikasten zeuden eta 108 "bestelako inaktibo" gisa sailkaturik zeuden.\n2009an Cuiseaux udalerrian 745 unitate fiskal zeuden, 1.644,5 pertsonek osaturik. Pertsona bakoitzeko diru-sarrera fiskalaren mediana urteko 17.930 euro zen.\n2007an zeuden 95 komertzioetatik, 4 erauzte enpresak ziren, 4 janari enpresak ziren, 1 material elektrikoaren fabrikazioko enpresa zen, 11 bestelako produktu industrialen fabrikazioko enpresak ziren, 16 eraikuntza enpresak ziren, 20 ibilgailuen saltze eta konpontze enpresak ziren, 5 garraio enpresak ziren, 5 ostalaritza eta jatetxe enpresak ziren, 6 finantziazio enpresak ziren, 3 higiezinen enpresak ziren, 9 zerbitzu enpresak ziren, 6 administrazio publikoko enpresak ziren eta 5 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 29 zerbitzu publikoetatik, 1 Ogasun Publikoaren administrazio bulegoa zen, 1 jendarmeria, 1 posta bulegoa, 3 banku bulegoak, 5 ibilgailuen konpontzeko eta nekazaritza tresnetako lantokiak, 2 igeltseroak, 2 margolariak, 1 zurgina, 3 iturginak, 1 argiketaria, 1 eraikuntza enpresa, 4 ile apaindegiak, 1 albaitaria, 1 aldi baterako lan enpresa eta 2 higiezinen agentziak.\n2009an zeuden 7 establezimendu komertzialetatik, 1 supermerkatu zen, 2 okindegiak, 1 harategi zen, 1 liburu denda zen, 1 zapata-denda zen eta 1 elektrotresna denda zen.\n2000. urtean Cuiseaux udalerrian 15 nekazaritza-ustiategi zeuden, 445 hektarea erabiltzen.\n2009an psikiatriko 1 , botika 1 bat eta anbulantzia 1 bat zegoen.\n2009an lehen-hezkuntzako eskola bat zegoen. Cuiseaux udalerrian Bigarren Hezkuntzako ikastetxe bat zegoen 311 ikaslekin.\nChampagnat (1,3 km)\nChevreaux (2,1 km)\nDigna (2,5 km)\nJoudes (3,7 km)\nMontagna-le-Reconduit (3,9 km)\nGizia (4,5 km)\nBalanod (4,8 km)\nCuisia (4,9 km)\nVéria (5,4 km)\nGraye-et-Charnay (5,6 km)\nLoisia (5,7 km)\nAzken aldaketa 1 urtarrila 2020(e)an, 21:40(e)tan


Elkarteak deitoratu du gizartean arindu diren neurriek ez dutela islarik izan ikastetxeetan. Eragin emozional eta akademikoei erreparatuta, uste dutenez "orain arteko neurriei eusteak ekidin nahi diren kalteak baino albo-kalte gehiago eragin ditzake.\nIkasle talde bat musukoarekin eskola atarian. EiTBren bideo batetik ateratako irudia.\nHego Euskal Herriko Ikastolen Elkarteak Eusko Jaurlaritzari eta Foru Gobernuari galdegin diete indargabetu dezatela Lehen Hezkuntzako ikasleak ikasteetako aire zabaleko espazioetan musukoa erabiltzera derrigortzen dituen araua.\nOhar batean azaldu dute aurreko ikasturtean Lehen Hezkuntzan covid-19ari aurre egiteko hartu diren neurriak "oso gogorrak" izan direla, baina "ezinbestekoak"; izan ere, "osasuna eta elkar zaintzea" izan dira lehentasuna.\nAzpimarratu dutenez, gaur egun, koronabirusaren eraginak "nabarmen egin du behera, eta, horri esker, orain arteko neurri gogorrak malgutu ahal izan dira, eta arnasa lasai edo lasaiago hartzen hasi gara". Hala ere, kritikatu dutenez, gizartearentzat neurriak malgutu badira ere, neurrien malgutze horrek "ez du islarik izan hezkuntzaren arloan".\nEusko Jaurlaritzak eta Nafarroako Gobernuak argitaratu dituzten azken dekretuetan "neurri batzuk malgutu dituzten arren, Lehen Hezkuntzako ikasleak jolastokiko garaian ere musukoa erabiltzera derrigortzen dituen arauari eutsi egin diote", eta horrek "kezka handia" sortu die.\n"Pandemiak ingurune hurbilean (familian, lagun artean) izan duen eragin zuzenak eta ikastetxeetan ezarririko protokolo zorrotzak ikasleengan izan dituzten ondorioak nabarmenak izan dira", Ikastolen Elkartearen arabera, "alderdi emozionalean nahiz akademikoan".\nElkartetik ez diote zentzurik ikusten "haurrak kanpo espazioan dabiltzanean musukoaren erabilera derrigortzeari, are gutxiago, helduok maskararik erabili beharrik gabeko gero eta gune gehiago irabazten ari garenean". Kezka handia sortu die neurriak, "bereziki umeen alderdi emozionalari begira", bi arrazoi nagusirengatik: "aire librean daudela musukoa erabiltzera derrigortzen duten kolektibo bakarra" delako eta "musukoa erabiltzera derrigortuta dauden aire libreko eremu bakarra eskolakoa" delako.\nHorien ustez, txertorik jarri ez zaien kolektibo bakarra izateak "ez du justifikatzen neurri horri eustea, gainerako guneetan ez badute derrigorrezkoa musukoa erabiltzea".\nAitzitik, "haurraren izate osoa kontuan hartuta (besteak beste, bere garapen emozionala, soziala zein ikasteko ibilbidea), orain arteko neurriei eusteak ekidin nahi diren kalteak baino albo-kalte gehiago eragin ditzake", horien iritzian.\nHorregatik, Eusko Jaurlaritzari eta Nafarroako Gobernuari eskatu diete "gizartean eta eskolan bertan gainerako kolektiboei ezarririko irizpide berak erabiltzeko Lehen Hezkuntzako haurren kasuan ere, eta ikastetxeetako aire libreko guneetan musukoa erabiltzeko derrigortasuna bertan behera uzteko.


Ezagutu Teknogazte 4.0 – Tekno Gazte APP\n¿ ZER DA TEKNOGAZTE 4.0 ?\nTEKNOGAZTE 4.0 Meatzaldeko Udalen (Trapagaran, Ortuella, Abanto Zierbena, Muskiz eta Zierbena) eta Meatzaldeko Behargintza garapenerako agentziaren ekimen bat. Bizkaiko Foru Aldundiaren babesa ere badauka, izan ere, eskualdeko ikasleen bokazio tekniko eta teknologikoak sustatzea du helburu, industria eta teknologiaren arlora gerturatzeko. Gainera, helburu nagusietako bat gizon eta emakumeen arteko berdintasunena sakontzea da, ekoizpen industrian emakumeen presentzia handitze aldera.\nEkimenaren xedea Meatzaldeko ikasleen artean arlo zientifiko eta teknologikoko ikasketen matrikulazioa handitzea da, bereziki neskei dagokienez.\nGainera, Teknogazte 4.0 Meatzaldeko etorkizunera begirako apustu sendoa da, izan ere, gure herrietako gazteei erakutsi nahi diegu jaio ziren eskualdean bizi, lan egin eta profesionalki garatu daitezkeela, gure inguru honek lotura estua baitauka industria eta teknologiarekin.\nZein helburu nagusi ditu TEKNOGAZTE 4.0 proiektuak?\nTEKNOGAZTE 4.0 proiektuaren helburu nagusiak honakoak dira:\nMeatzaldeko ikastetxeetako ikasleak industria eta teknologiaren mundura erakartzea.\nIndustria eta teknologia arloko lanpostuetan emakumeen presentzia handitzea, oso gutxi baitira.\nGure gazteen familiei informazioa ematea, orientatzaile adituen laguntzaz, industria eta teknologiaren munduak eskaintzen dituen aukera profesionalen inguruan eta beren seme-alabek industria sektorean lan egiteko egokienak izan daitezkeen ikasketen eta prestakuntzaren inguruan.


LUGARITZ-IKERTZE XVIII. IPUIN LEHIAKETA — Irakurketa eta idazketa sustatu | Ikertze\n“LUGARITZ-IKERTZE XIX. IPUIN LEHIAKETA”\nIrakurketa eta idazketa sustatu\nBeste urte batez, hemen da XIX.Ipuin Lehiaketa, Lugaritz eta Ikertzek elkarlanean antolatzen duguna, aurten, Leire Salaberria artistaren ilustrazioetatik abiatuta sortuko dituzte ikasleek euren istorio eta kontakizunak.Coronavirusak eragindako egoerak baldintzatuta, aurtengo Ipuin Lehiaketa datorren hiruhilekoan ospatzea erabaki dugu. Jakinaren gainean izango zaituztegu ahal bezain laister!\nJarraian ikusgai dituzu ipuinetarako abiapuntu edo inspirazio iturri izango diren ilustrazioak. Aurten, Leire Salaberria artistaren lan hauetatik abiatu ditzakezue zeuen ipuin edo kontakizunak: ilustrazioetan agertzen diren pertsonaietatik eratu ditzakezue zuen ipuinen protagonistak, ala ilustrazioren batean agertzen den eszenatokia izan daiteke gertakariak jazotzen diren txokoa, halaber, zeuen ipuina ilustrazio hauekin hornitu dezakezue… Beste aukera bat da ilustrazio bat edo bi aukeratu eta zuen istorioan bi egoera horiek lotzea… Zuen eskuetan geratzen da Leire Salaberriaren ilustrazio eder hauen interpretazioa eta sormena!\nIpuin-lehiaketak ilustratzaile baten lanaren erakusketa izango du oinarri. Lugaritz Kultur Etxean egongo da, eta inguruko ikastetxeei hara inguratzeko gonbitea egingo zaie. Gaztetxoek ipuin bat idatzi beharko dute ilustrazio horietako batean edo zenbaitetan oinarrituz. Lehiaketaren ezaugarri nagusia izango da ikasleak, hala nahi izanez gero behintzat, epaimahai izango direla da eta ipuin irabazleak hautatuko dituztela.\nIkasleek ipuinak idatzi eta lehiaketaren zuzendaritzarekin partekatuko dituzte Google Drive bidez. Azken honek idatziak baloratuko ditu, bi bueltatan. Ondoren, epaimahaiak gutun-azal bat jasoko du eskolan, irakurri eta baloratu behar dituen ipuinekin. Lehiaketa amaitzeko, sari-banaketarako ekitaldia egingo da Lugaritz Kultur Etxean.\nLugaritz Kultur Etxean ospatuko da, eguna eta ordua oraindik zehazteke!


Irekia Eusko Jaurlaritza - Gobierno Vasco :: Bilbo 2014an Diseinuaren Munduko Hiriburua izateko finalista da.\nBilbo 2014an Diseinuaren Munduko Hiriburua…\nEusko Jaurlaritzak beste euskal administrazioekin batera babesten du ekimen hau\nBilbo 3 finalistetako bat da, 56 hiriren artetik\n2014an Diseinuaren Munduko Hiriburua (WDC 2014)izateko aukeratuak izan diren 3 finalistetako bat da Bilbo. Aurkeztu diren 24 herrialdetako 56 hirien artean epaimahaiak eta aukeratu ditu Bilborekin batera urrian Sustapenerako Nazio arteko Elkartearen 2011ko Batzarrean Taipein (Taiwánen) jakitera emango den goraipamena jasotzeko aukera dutenen artean, eta Diseinu Industrialerako Elkarteen Nazioarteko Kontseiluak (ICSID) emango du horren berri.\nManuel Salinero Lehendakaritzaren idazkari nagusia gaur arratsaldean komunikabideen aurrean agertu da Iñaki Azkuna Bilboko alkatearekin eta José Luis Bilbao Bizkaiko ahaldun nagusiarekin, Bilbok 2014an Diseinuaren Munduko Hiriburua izateko aurkeztu duen hautagaitzak aurrera egin duela esateko.\nEusko Jaurlaritzak, Bizkaiko Foru Aldundiak eta Bilboko Udalak ekimenari babesa eman diote eta lankide izan dituzte, besteak beste, Creativity Zentrum, Cebek, Merkataritza Ganbara, arkitekto eta ekonomisten elkargo ofizialak, unibertsitate alorra, eta berrikuntza, diseinua eta enpresa garapenarekin zerikusia duten hainbat erakunde pribatu zein publiko.\nHain zuzen ere, Manu Salinerok azpimarratu nahi izan du “ekitaldi honen batasun irudia” hiria ordezkatzen duten instituzio eta erakunde guztiak proiektuan murgildu direlako. “Honek erakusten du elkarrekin aurrera egin ahal dugula herri gisa” esan du Lehendakaritzaren idazkari nagusiak bukatzeko.\nDiseinuaren Munduko Hiriburu Turín (2008), Seúl (2010) eta Helsinki (2012) izan dira orain arte, eta diseinuaren hiriburu izendatzeak suposatzen du nazioarteko errekonozimendu bat izatea. Errekonozimendu hori hiritarren bizitzaren kalitatea indartzeko eta hobekuntza sustatzeko modurik eraginkorrena da.\nHiru hiriburu finalisten aurre aukeraketa egin ondoren, World Design Capital-eko (WDC) Antolakuntza Komiteak bisitatuko ditu hiriburuok hurrengo hilabeteetan eta aukeraketa egingo da. Hiruretako bat Diseinuaren Munduko Hiriburua izango da urriaren bukaeran Taiwan-en izango den Diseinuaren Nazio arteko Erakusketa dela-eta antolatu diren ekitaldietan.\nBilbo: Hirien diseinua lema “Bilbao World Design Capital 2014”rako proposatutako da eta Bilbo etorkizunerako preparatzeko ahaleginaren jarraipena da. Bilbo diseinuaren eta hiri eraldaketaren erreferentzia puntu bat da.


komunikazioan ikasle nekaezina: September 2006\nEuskaraz gure domeinuan zeregin ugari\nUmorea galdu gabe, Hezkuntza esparruan (eta jendartean ere), zeregin ugari dugu egiteko:\neuskararen alde egitea, batetik eta\ngure domeinu propioa izateko bultzatzea bestetik.\nAtzoko jardunaldian entzundako ideia batzuk totem honetan elkartu nahi izan ditut: pinguino librezale eh20 txapelduna deituko nuke: A2a.1 izan daiteke??? Aktitude 2.0 batekin noski!\nZuek esango didazue\nArtelekun egon nintzen atzo, Aktitude 2.0 batekin baina... kronikalariak esaten duena ez nuen berdin ikusi. Hau da, jende ugari baino, gutxitxo egon ginela uste dut nik.\nBaliteke... jende gutxi jakitun egotea, edo lekua urrun gertatzea, edo oraindik oporren usaia Kontxan hartu nahi izatea, lagun batek baino gehiagok aitortu zidatenez.\nBaina Euskal Herritar 2.0 gutxi egon ginela pentsatzen dut nik.\nNire arloari begira uste dut hezkuntza mundutik joandakoak... lau katu baino ez ginela izan. Eta zer esanik ez, Gotzon Egiaren esanak betetzen genituela: mundu errealean erabiltzen den "media" baino txarragoak ez ginen bertan geundenak.\nHala ere zenbait ideia eta erronka etorri zitzaikidan burura: besteak beste abiapuntua izatea.\nPatxik esan bezala, atzokoa gauza itxi bat baino, abiapuntu bat izan dadila nahi nuke. Luistxok argi utzi zuen ez dela lehen aldia izan Internet eta euskararen gaia aztertu denik.\nBaina baliteke Web 2.0a sortu denetik, edo hobeto esan internetzale askoren odoletan sartu denetik lehen aukera izan dela sare soziala zabaltzeko. Eta lehena ezbada izan, bigarrena!\nJoseba Kamiorekin bat eginez, esango nuke garrantzitsuena zera dela: AKTITUDE 2.0 bat izatea.\nNire ustez, abiapuntu hau garrantzitsua da: metatu ditzagun indarrak eta proposamenak. Gorkaren tresna ikusiz eta RSSren kontzeptua harturik, agregatu ditzagun gure asmoak, bildu ideiak eta... segi aurrera!\nPosted by Josi Sierra Orrantia at 4:55 AM No comments: Links to this post\nEuska Herria eta Internet\nEuskal Herria 2.0 izeneko jardunaldiak abian daude. Euskarak eta euskaldunok Interneten daukagun lekutxoa bilatzeko & eztabaidatzeko. Donostiako Artelekun izango dira eta asmoak & gaiak, bederen, oso interesgarri izango direla aurreratzen digute. Egitarauan bi arratsalde zehaztu dira, 21 eta 28, puntu oso interesgarriekin: gai jartzaileak orain kantarien zai!\nIkusi Sustatun agertutako berria!\nPosted by Josi Sierra Orrantia at 12:41 AM No comments: Links to this post


Sariak - Lehiaketa Inkesten eta esperimentuen habia. Universidad de Navarra\nAntolatzaileek aurkeztutako lanen lehen aukeraketa bat egingo dute, eta aukeratutako lanak epaimahaikideei bidaliko zaizkie, haiek erabaki dezaten.\nEpaimahaian parte hartzeko aukera izango dute, hainbat kideren artean, Nafarroako Kultura eta Gizarte Institutuko kideek, NUPeko Estatistika eta Ikerketa Operatiboko Saileko irakasleek, TORNAMIRA elkarteko irakasleek eta Nafarroako Estatistika Erakundeko kideek. Aurkeztutako lanei buruzko erabakia emango dute epaimahaikideek. Erabakia hartzerakoan, epaimahaiak alderdi hauek balioetsiko ditu:\nAukeratutako gaiaren originaltasuna.\nHelburuak, proiektuaren faseak eta emaitzak argi azaltzea.\nEstatistika-teknikak zuzen aplikatzea (estatistika datu-bilketaren diseinuan aplikatzea, datuen azalpen zuzena estatistikaren ikuspegitik, emaitzen azterketa estatistikaren ikuspegitik, lanaren emaitzak lanaren helburuekin bat etorriz).\nProiektuaren emaitzak eta analisi kritikoa (lana hobetzeko aukerak eta lana sakontzeko aukerak).\nAzken txostena (egitura antolatua: aurkibidea, sarrera, idazketa, taulen eta grafikoen aukeraketa egokia, emaitzak eta ondorioak).\nBerrikuntza emaitzen aurkezpenean.\nEpaimahaiaren erabakia apelaezina izango da, eta zilegi da edozein sari hutsik uztea, epaimahaiak proposatuta.\nTalde irabazleetako ikasle eta tutore bakoitzak sari bat jasoko du (zehazteko dago). Halaber epaimahaiak Nafarroa fase nazionalean ordezkatuko duten ordezkaria edo ordezkariak aukeratuko ditu. Fase nazionala Ciudad Realen egingo da.\nParte-hartzaile guztiek eta beren tutoreek parte hartu dutela egiaztatzen duen diploma bat jasoko dute. Sariak eta diplomak jendaurreko ekitaldi batean emango dira.\nSaritutako lanak DATAIen, NUPen eta TORNAMIRA elkartearen web-ean argitaratuko dira, eta beren egileei, tutoreei eta ikastetxeei buruzko informazioa ere jasoko da.


Zertatik perretxikoak elikagai gomendagarri bat dira | EROSKI CONSUMER EUSKARAZ\nGaixotasunen asko gehiago prevalenteak elikadurarekin erlazionatuta daude ; beraz sarria da sozietate kezkatu jaten duen zati handiak zer ezagutu nahi izan dezan elikagaien motak dietan sartu behar du osasun-egoera bat tira lortzeko. Adituen gomendioek jatorriko elikagaien kontsumoa sustatzen dute landarea, haien artean Fruituak Eta Barazkiak. Baina eta perretxikoak ? Dira elikagai gomendagarriak ? Zerk dute bereziz ? Hurrengo artikuluan perretxikoen jabetzak deskribatzen dituzte eta ideiaren batzuk ematen dituzte dastatu lo.\nPerretxikoen nutrizional jabetzak\nperretxikoak Jatorriko elikagaiak dira landarea denak banatuak. Jangaiak ez diren barietateak existitzen dira, pozoitsuak direnez gero edo psicoactivo efektuak dauzkate. Neurridun kaloriko baxu bat dute (elikagaiaren 100g bakoitzagatik 30 kilokaloriaren inguruan) eta neurridun bat jaso urean: haren pisuko %93ren inguruan ura da.\nPerretxikoek gantz gutxi ostatu ematen dute (%1ren inguruan), proteinen 100g bakoitzagatik 3g-tan eta neurridun arbuiagarri batean karbono hidratoetan. Beste jatorriko elikagai batzuk landarea berdina, kolesterolik ez daukate. 2-2,5g batzuen inguruan porturatzen dute zuntzezko elikagaiaren 100g bakoitzagatik. Honenbeste, elikagai gomendagarriak dira dieta orekatu baten barruan diabetesa paira dezaten pertsonentzat sartzeko eta batez ere, hipercolesterolemia edo minbizia, beste gaixotasun batzuen artean. Gainera, markoan sartu ahal dute dieta osasungarri batetik gaixotasun kardiobaskularren prebentzioa.\nJangai perretxikoen motak\nPerretxikoen barietateen litekeena da duen jendetza existitzen dira Sukaldean lan egitea.\nBeharbada ezagutu gehiago da barrengorria Zuria, eta lisoa perretxiko trinkoa, orbanik gabe eta azal zuriko. Ere daude krema barrengorria, gehiago okrea kolore bateko, eta barrengorri arrea, eta gehiago amarronadoa pikardatua.\nGeneroko barietate batzuk Boletusak Kontsideratzen dute jangai perretxikoen hobeak.\nShiitaketzen du Perretxiko bat landua da Japonian eta amarronado txanotzarreko China. Perretxikoen kontsumoa Asiaren inguru honetan hedatuki dago hedatuta, ere oso baloratua den lekua Enokitaketzen du, eta kapela zuri eta txikiaren oin luzeko, edo Fua shantzen dute, azalore txikiaren aspektuarekin.\nBeste batzuk Gírgola, esnegorria, Zesarea lanperna Edo Rebozotxoa Kontsumokoa dira Gehiago Espainian ohikoa.\nAzkenik, nabarmentzea sartzen du Trufa, balio altu gastronomiko erabiliaren gaur egunean sukalde altuan onddo bat. Ezagutu gehiago dira neguko boilurra eta trufa zuria, forma irregularreko eta oso usaintsuak ambos.\nPerretxikoak zure dietari eransteko ideiak\nTradizioagatik, perretxikoak jaki gisa kontsumitu dira. Hala ere, gaur egun, haren ahorakina bakarra ez da elkartzen plateretako mota hau, baizik beste batzuk askotan aurkitu ahal dute:\nEntsaladak, ondo edo gordin janaria prestatuak izan daitezen. Ziazerbetako entsalada batekin eta barrengorriaren laminekin petrolio gordinean pinaziekin edo urazaren entsalada fresko bat, barrengorriekin rúcula eta sagarra salteatuta bi eredu on dira.\nPlantxan, segizioa, perretxiko aldatuen barrengorriak plater batean, eta boletusak enokitaketzen du.\nperretxikoak Bete-beteak. Plater honentzat perretxikoak aukeratuko dituzte kapela handiarekin, verduritekin berriz bete ahal diren, haragia edo urdaiazpiko salteatua.\nPurea Perretxikoen, olioko salteatu bat prestatu ahal duen eta tipula eta patata gaineratzean.\nRisottoa Eta ganben perretxikoen, ere prestatu ahal den barazkien beste barietate batzuekin italiera plater tipikoa.\nJakiak Salsa Perretxikoen, oilaskoaren jaki herrikoia esnegorriekin.


Nömadak TX Zuzenean, ondorena — Kulturaz\nNömadak TX Zuzenean, ondorena\nNömadak TX Zuzenean, ondorena Nömadak TX Zuzenean kontzertua izan genuen Sanagustin kulturgunean, atzo (ekainak 10). Oso ondo prestatutako emanaldia da Oreka TX-eko bikoteak Mixel Ducau musikariaren laguntzarekin osatutakoa. Jakinekoa eta ezaguna da jada txalapartariek munduan zehar egin zuten bidaia , herrialde ezberdinetatik igaro baitziren bertako elementuekin txalapartak sortu eta hango musikariekin kantuak sortzeko. Gero dokumentala egin zuten bidaia horren inguruan eta baita sari batzuk jaso ere. Atzokoa proiektu horren jarraipena izan zen: zuzeneko kontzertua . https://www.kulturaz.eus/albisteak/685 https://www.kulturaz.eus/@@site-logo/logoa.png\nNömadak TX Zuzenean kontzertua izan genuen Sanagustin kulturgunean, atzo (ekainak 10). Oso ondo prestatutako emanaldia da Oreka TX-eko bikoteak Mixel Ducau musikariaren laguntzarekin osatutakoa. Jakinekoa eta ezaguna da jada txalapartariek munduan zehar egin zuten bidaia , herrialde ezberdinetatik igaro baitziren bertako elementuekin txalapartak sortu eta hango musikariekin kantuak sortzeko. Gero dokumentala egin zuten bidaia horren inguruan eta baita sari batzuk jaso ere. Atzokoa proiektu horren jarraipena izan zen: zuzeneko kontzertua .\nDokumentaleko zati batzuk hartuta, musikari zegozkionak, zuzeneko kontzertua eskaini zuten koordinazio harrigarria erakutsiz, ez baita erraza irudietatik sortzen ziren musika doinuekin bat egitea eta hori ederki egiten zuten taula gainetik, momentuka hirukote izatetik, laukote, boskote edo seikote izatera pasatzeko. Ikuserraza, entzunerraza eta dinamikoa izan zen kontzertua. 100 lagun izan ziren ikusten. Bejondeiela!


Bederatzi positibo berrirekin, eremu horian jarraitzen du Azpeitiak - Azpeitia - uztarria.eus\nBederatzi positibo berrirekin, eremu horian jarraitzen du Azpeitiak\nOnintza Lete Arrieta 2021-04-06 13:32\nAzken bost egunetan bederatzi positibo zenbatu dituzte herrian, eta 151,42koa da intzidentzia tasa. Zifra horrek ez du asko egin gora; izan ere, 144,55ekoa zen intzidentzia tasa martxoaren 31n. Eremu horian jarraitzen du Azpeitiak.\nAzpeitian, bederatzi positibo zenbatu dituzte azken egunetan: hiru apirilaren 1ean, bat apirilaren 3an, bi apirilaren 4an eta hiru atzo. Gaur-gaurkoz, 151,42koa da intzidentzia tasa herrian. Kopuru horrek ez du egin asko gora; izan ere, 144,55ekoa zen intzidentzia tasa martxoaren 31n. Beraz, egonkor eutsi zaio egoerari egunotan, eta eremu horian jarraitzen du Azpeitiak.\nUrola Kosta osoa kontuan hartuta, Zarautzen atzeman dituzte kasu gehien; 32 hain zuzen ere. Hiruna kasu baieztatu zituzten apirilaren 1ean eta 2an, zazpi kasu apirilaren 3an, hamar apirilaren 4an, eta bederatzi atzo. 278,41eko tasa dauka herri horrek. Azkoitian ere nabarmen egin dute gora kasuek; 24 zenbatu dituzte azken bost egunetan: hiru apirilaren 1ean, seina hurrengo bi egunetan, bost hilaren 4an, eta lau atzo. Hala, eremu laranjan kokatu da herria, 100.000 biztanleko hamalau eguneko 358,84eko intzidentzia tasa metatuarekin.\nAian hiru positibo zenbatu dituzte azken egunetan (tasa 755,67an kokatu da), Aizarnazabalen bakarra (130,04koa da tasa), Getarian zazpi kasu (459,36ko tasa), Orion bederatzi (212ko tasa), Zestoan bost kasu (256,81eko tasa) eta Zumaian zazpi kasu (234,05eko tasa dute).


Pamela Yeh, sistemen biologian aditua | Consumer\nPamela Yeh, sistemen biologian aditua\nSendatzeko, botika-dosi handiagoa ez da beti hobea\nHarvardeko Unibertsitatetik (Massachusetts, AEB). ), Pamela Yeh-ek sistemen biologiaren arloan nabarmentzea lortu du. Prozesu biologikoetan eta haien garapenean eragina duten elementu guztien elkarreraginetan oinarritutako ikerketa-eremua da, eta eredu matematikoen bidez adierazten dira. Diziplina honetako espezialistek sendagileek beren eguneroko lanean planteatzen dituzten galdera askoren erantzunak aurkitzen dituzte. Biomedikuntzan, gai dira azaltzeko zergatik sortzen den antibiotikoekiko erresistentzia, edo zergatik eragiten duten hobeto bi botika jakinek hiruk baino.\nZIENTZIA BERRI BAT\nSistemen biologia 2000. urtean garatu zen, ikerketa-estrategia berri bat oinarri hartuta: planteatutako gaiak izendatzaile komun batera murriztu ordez, bere espektroa zabaltzea erabaki zen erantzunen esparru osoa hartzeko. Matematikan oinarritutako diziplina da, baina, aldi berean, potentzial handia du. Metabolismoa aztertzeko modua ez da eredu zehatzetatik abiatzen (zelula edo izaki biziduna, esaterako), baizik eta prozesu horretan parte hartzen duten entzima guztien eta sortzen diren metabolitoen arteko interakziotik, hasieratik amaierara. Pamela Yeh-ren ustez, “zientzia biomedikoen ezaugarri izan den erredukzionismoak aurkikuntza garrantzitsu asko egitea ahalbidetu du”, baina “galdera asko utzi ditu”.\nantibiotikoak biologia dosi efektu medicamentos-eu


AnnieSdelMono | 'Ni ez naiz nirea dena'\nZaila da egunero irensten zaituzten letrak burutik kentzea.\n2014ean telebistak ikusten hasi nintzen. Etengabe, ezustean.\nArgazkietan bildu nituen begiradak baldintza jakin batzuen arabera:\nTelefonoarekin egin dira.\nSaiakera bakarrean egin dira.\nArgazki originalak dira, moldaketarik gabeak.\nIzan ere, oro har, telebista saio bati moldaezina den aukera bakarra eskaintzen diogu bere inguruko iritzia garatu aurretik.\nArgazkia: Aritz Galarraga\nArgazkia: Peru Iparragirre\nArgazkia: Urtzi Urkizu\nAma, Aita eta Oier.\nBea Umbón eta Izaskun Ibarguen.\nEgiako Refuqueers familia.\nBERRIA egunkaria eta Ekografiak lantaldeko bidaideak.\nIrribarre bat asko da.\nbidean aurrera elkarrekin egiteagatik.\nGrieta (edo Zirrikituak II)\n(H) Egia (k)\nIxone eta txokolatezko txanponak\n[iradokizuna irakurketarekin batera entzuteko hemen]\nIxoneri hortz bat erortzen zitzaion bakoitzean, Pérez arratoitxoak txokolatezko txanponak erregalatzen zizkion. Aitak aaaasko zirela esaten zion eta horregatik baten bat berari emateko eskatzen zion. Nebak barre egiten zuen ‘hortzik gabe nola jango duzu txokolatea?’ zirikatzeko xedearekin txeratsu esaten zionean, Ixonek amorratuta ‘denak jango ditut!’ oihukatzen ziolako. Izorratzeko egiten zuen, egia esan, txokolatezko txanponen zaporea ez baitzuen bereziki atsegin. Amak, inuxenteki, bazkal aurretik tentazioan ez erortzeko agintzen zion, bestela platera hustu ezin izango zuelako. Haatik, txanponekin edo gabe Ixonek ez zuen sekula platera garbi uzten, gaur egun egiten duen modu berdinean. Dagoeneko aitak ez dizkio txokolatezko txanponak partekatzeko eskatzen, nahiz eta Ixoneri hortzak eroriko balitzaizkio gustu handiarekin arratoiak ekarritako denak emango lizkiokeen. Helduak diren arren, umea bailitzan babesten duen nebarekin duen lotura estuak ez du ezkortasunik ulertzen. Amarekin trukatzen dituen begi elkarrizketetan, bi emakumek ikusten dute elkar. Orain txanponak ez dira txokolatezkoak; buruhauste, desesperazio eta esfortsu zaporea dute. Transakziorako erabiltzen ditu: alokairua ordaintzeko, elikatzeko, janzteko, zinemako sarrera erosteko, liburuak lortu eta kontzertuetara joateko. Ez du zoriona bere definizio utopikoenean ezagutu, badaki ordea zer den oreka. Eta ezin du irudikatu ondo izate hori baino egoera perfektuagorik. Baina patuak, alde batean zein bestean, ustekabean uzten ditu zamak eta ordenatu bitartean, erortzeko bezala altxatzeko ere, kemenak egin behar du lana.\nIxone gaixotu egin da. Ezjakina den arrazoiren batek zentzumen bat lapurtzen ari zaio. Entzumenarekin batera, berezibikoa duena mundua ulertzeko, bere bizitzan odola bezain oinarrizkoa duen ikusmena. Hilabeteak eman ditu gustuko dituen afizioetaz gozatzeko metodo berriak deskubritzen, hots, bere gorputza egoera berrian ezagutzen. Eta lehen zuen gorputza herdoildu dela konturatzen denean, Ixonek negar egiten du arnasa hartu ahal izateko. Ingurukoek ordea ez dute onartu nahi eta ‘dena ondo joango da’ kalamua kontsumitzen hasi dira. ‘Nola azaltzen ahal zaio maite zaituenari gauza txarrak ez zaizkiola ‘jendeari’ gertatzen, guri gertatzen zaizkigula, alegia, jendeari’ galdetzen dio bere buruari. Ixone hauskorra dela ikasten ari da eta onartu du; kartesianoki esanda, bere gorputzak eta bere arimak bide bereiziak hartu dituztela.\nEgoera berriak ematen dizkio ezusteko harrigarriak eta lantzean behin barregarriak. Letrak lehen ez bezala dantzan ikus ditzake, batez ere puntu eta koma eskasak erabiltzen dituzten autoreen idatzietan. Antzeko koloredun formak non hasi eta bukatzen diren ez dauka oso argi eta horri esker, ezpondak, eskailerak eta tankerako garaiera aldeak bereizteko arazoa dauka. Alde baikorra ikusten dio gaixotasunari, arrazoi honengatik estropezu egin edo lurrera erortzen denean, norbaitek barre egiten duenean, umore ona oso kontu garrantzitsu eta serioa dela baitaki. Bi begiak klisklatzen ikasi du, eskuekin trekkie agurra egiten ikasi zuenetik, gainditzeke zuen asignatura. Ez da sekula bakarrik sentitzen, inguruan dantzan hamaika izaki zeharrargitsu ikusten dituelako. Bera ondo sentitzen da.\nMedikuek pazientzia izan dezala eskatu diote Ixoneri, saiatuko direla apurtutako pieza konpontzen. Horretarako Jack ‘The Ripper’-en tailer harategiaren antza duten gela zurietara deitzen dute. Drakula hiru hilabetez elikatzeko adina odol atera diote, kotxeen artean ez ezik, hodi, botila eta pipetetan pixa egiteko eskatu diote inolako isun barik, Marion Cotillard bailitzan lehenengo plano argazki sorta egin diote pose ezberdinetan eta ziztako berba, ‘txistako’ hitzetik berak nahi baino urrunago dagoela jakin du eta ziztada + zaplasteko hitzen elkarketa ez ortodoxotik hurbilegi.\nHorietako bakoitzetik irtetzen denean, amak txokolatezko txanpon bat ematen dio. Dagoeneko Ixonek badaki arratoia gurasoak direla, baina amak oraindik ez du Ixonek txanponekin zuen harreman haur eta korapilotsuaren berririk. Ixonek irribarre zabal batekin ahoan sartzen du azukre puska, osasuntsu zegoenean ez bezala, orain badelako gai ikusteko lehen ikusi ezin zuena.\nKontxita ezagutu dut\nAmamak ez ditu besoak luzatzen,\nnik besarkatu egiten dut.\nAdarrak hazita dituen enborra bezala\ntente, geldi, esperoan geratzen da.\nEta orduan izoztu zaion bihotza\nnire begietan urtu egiten da.\nTentuz ibiltzen naiz,\nbeso artean dudan hauts grisa\nez dezaten tantek busti\neta behin betiko zementu bihurtu.\nidazten ari nintzen irakurketaren azken orrialdeetan Kontxita hurbildu zitzaidanean.\n– Inporta dizu zure ondoan jartzen banaiz?\n– Ez, noski.\nAurreko lerroak ikusita, ez nengoen 92 urteko emakume bati ezetz esateko tenorean.\n– Egun ederra gaurkoa, ez duzu uste?\n– Bai, aspaldiko partez eguzkiak berotzen du eta ezin hobeto gaude hemen.\n– Bai horixe. Pasieran irten naiz gaur. Boulevard-eko kafetegietara heldu nahi nuen. Gizona hil egin da eta aspaldiko garaiak oroitzeko beharra nuen.\n– Sentitzen dut. Hamaika oroitzapenek goibelduko zaituzte orain.\n– Bai, goibeltzen naute, bai. Baina bizitza luzea izan dut; 92 urte ditut. Kontu askori egin behar izan diet aurre. Zuk zenbat urte dituzu?\n– Gazteagoa zinela pentsatu dut. Adin polita zurea sustraiak hazten uzteko, egin al duzu?\n– Ez, oraindik ez.\n– Zoriona duzu aurpegian, eraztunetarako ez izan prisarik. Bidaiatzea gustatzen zaizu? Guk atsegin handiz egiten genuen… hortik hona, hemendik hara… en fin.\n– Bai, biziki maite dut bidaiatzea.\n– Ez sekula galdu gauza berriak ikasi eta ikusteko aukera, entzun? Bestela damutuko zaizu, egin kasu. Bizirik egoten ikas ezazu. Egingo duzu?\n– Saiatuko naiz (klisk)\n– 24 urte nituenean ezkondu nintzen. Nafarroakoa naiz baina gizona Donostiarra zen. Lan egitera etorri nintzen. Jostuna nintzen. Gizonentzako trajeak eta beste hainbat arropa egiten nituen. Donostiako sastreriarik eleganteenean lan egiten nuen; ‘Idiakez’en. Gizon aberatsak eta dotoreak etortzen ziren. Gero ia, ezkondu egin nintzenean lana utzi behar izan nuen, badakizu, emakume ezkonduaren bizitza zer zen orduan; etxea, senarra eta alabak. Poz handiarekin betetzen nuen nire beharra. Beste garai batzuk. Nongoa zarela esan didazu?\n– Ez, ez dizut esan. Basaurikoa naiz, Bilbo ingurukoa.\n– A, ez zarela Donostiarra! Baina nirekin bat egingo duzu, Donostia Bilbo baino politagoa dela.\n– Esango nuke edertasunak ez duela bestelako garrantzirik gustura bizitzearekin alderatuta.\n– Horretan ez dizut kontra egingo. Ni Erronkarikoa naiz. Oso ederra, baina hemen gustura bizi naiz. Bi alaba izan ditut Donostian. Gazteenari nire izena eman nion;’Kontxita’. Nire alaba batek nire izena izan zezala ilusioa egiten zidan. Hil zitzaidan. Bi alaba izan zituen berak eta kanpoan bizi dira. Hain zen maitagarria nire Kontxita! Ez nire alaba zelako, e? Jendeak esaten zidan hiletan emakume ona zela. Baina ona-ona, gardena, eskuzabala. Pena handia daukat.\n– Ulertu ezin dezakedan mina, sentitzen dut.\n– Orain beste alabarekin bizi naiz. Dibortziatua. Bakarrik geratu naizenez bere etxera joan nadin agindu dit. Nagusiegia naiz. Baina ondo nago, ez duzu uste?\n– Nik esango nuke oso ondo zaudela Kontxita.\n– Kar-kar. Ez dizut uzten zurean jarrai dezazun. Baina badakizu zer? Egun osoa daramat bakarrik eta pasiatzen eta bakarrik eta… norbaitekin egoteko gogoa neukan. Hitz egitekoa.\n– Primeran deritzot. Eta badakizu zer? Plazerra da niretzat kontatu nahi didazuna entzutea.\n– Ederra zara, sarritan esango zizuten. Eta esan ez badizute ere sinestu ezazu, sarritan ez baitakigu garena maitatzen.\nLuze eta sakon jarraitu zuen elkarrizketak. Zeharo hunkitu ninduen Kontxitak. Hainbeste, asteburuko bisitan kontatu nuen lehena izan zela.\nAmamaren absentzia sentitzen hasi zara.\nAma, zer diozu? Amama aurrean jarrita daukat eta, baietz amama?\nHilda egon arren,\ngorputzez bizirik dagoena\nPare bat metroko\nAdimen asegaitz, ironia irakaslz E\nGustura zituen lagunak n A H A Z T U K O\n‘Maitasuna’ deitu Bartzelon z A\nborrokari dio minbiz z I\nGorpuak hogeita hamabos z T\nErregute atsekabet z U\nZergatik zu lagun gazt z E (?)\nZinen argi da itza z L\nBaina jakizula etorkizun z A (k)\nUtopilak IV: 7 minutu sinple.\nzzzzzzzzzzzzzzzzzMarzana tabernako Hitzek ezpainetatik\nzzzzzzzzzzzzzzzzzzzzzzzzzzzeskaileran jarrita alde egitean\nzzzzzzzzzzzzzzzzzzzzzzzzzzzzzzzzzzzzzzzkafea hotz mingaina lehor\nzzzzzzzzzzzzzzzzzzzzzzzzzzzzzzsolaserako baino musu ematera\nzzzzzzzzzzzzzzzzzzzzzzbizitzeko kemena noiz ausartuko\nzzzzzzzzzzzzzzzzzfalta zaiolako. esperoan dago.\nIrakurtzea sobera atsegin ez duela esan zidan lagunak aurrekoan. Ikastolan eta institutuan liburu bat edo beste gustura irakurri zuela, baina ordutik ez duela plazerez liburu bat eskuartean hartu. Gainera, oroitu zidan, garai hartan derrigortuta irakurtzen zuela, nahiz eta onartu, Joxean Sagastizabalen Kutsidazu bidea, Ixabel umorezko eleberriarekin dezente barre egin zuela. «Petroleoa bilatu» metafora paregabea iruditzen zitzaion ahuspez dagoen mutilaren erekzioa deskribatzeko. Esan zuenez, liburu hura irakurri zuenean konturatu baitzen euskaraz lagunarteko gertuko hizkera erabiltzea posible zela.\nErekzioa aipatu zuela, gogoratu zuen Joxemari Iturralderen Lehen amodioa Suedian liburuarekin masturbatu zela. Ordura arte ez zuela harreman sexualen inguruko testurik irakurri, eta askatzailea otu zitzaiola bere antzeko edadea zeukan norbaiten peripezia sexualen berri izateak. Lipar batez isildu eta beste irakurketa baten gomuta burura ekarrita, aitortu zidan ez zuela horren ondo pasa Jon Miranderen Haur besoetakoa irakurtzen. Alde batetik, erabilitako euskara zenbaitetan zaila egin zitzaiolako, eta besteetan, gizonaren eta haurraren arteko harremanak ezinegona sortu ziolako.\nObabakoak!, oihukatu zidan botepronton. Hizkuntzaren kontua dela-eta, Bernardo Atxagaren liburuak buruko mina eman ziola azaldu zidan. Haatik, hitz dezente azpimarratu zituela arkatzarekin eta etxean aspertuta zeukan 2000 hiztegiari astindu ederra eman behar izan ziola. Penaz esan zuen, klasean atal batzuk besterik ez genituela irakurri, eta tarteka orriak ezagutu zituela, denborarekin liburua amaitu zuen arte.\nOrain, lanean atseden hartu eta barealdia gertu daukalako zerbait irakurtzea gustatuko litzaiokeela esan zidan. Ohitura aldatzeko tenorea iritsi zaiola uste duela eta paperera lotuko duen zerbaiten bila ari dela. Hainbat liburu hasi eta 50. orrialdera iritsi aurretik jarraitzeko gogoa galtzen duela esan dit.\nAzken aldian hasi dituen liburuen artean, euskaraz bat ere ez. Korapilotsuegiak direla esan dit, atzeraka egiten diotela. Beraz, aurten dagoeneko euskaraz argitaratu diren eleberri, saiakera, antzerki eta poesiazko hogeina libururen zerrenda prestatu diot. Papera kordel batekin lotuko dut, ikus dezan, zeinen erraza den korapiloa askatzea.\nGeuria aldizkarirako idatzitako artikulua\nirudi mintztuak eta hitz irudikatuak. Promoa from Maria Elorza on Vimeo.\nIRUDI MINTZATUAK ETA HITZ IRUDIKATUAK. Entsegua from Maria Elorza on Vimeo.\n[Audioa] Me llamo Ezequiel y así será siempre\nurtarrila 11, 2015\nEz dut esango egusenti guzti-guztiak zurekin ikusi nahi ditudanik.\n[ ez dut esango, ez dut esango, ez dut esango]\nBakardadean atseginak dira baita ere.\nGonbidatu zaitzaket batzuk ikustera eta ez zauden horietan, ikusi dudana kontatu.\nDenak begiratuko nituzte zurekin.\nKarrak itsutu arte.\n18.448 aldiz ireki da atea


The Caver - - Goiena.eus\nAntonio Deogracias 2016-02-13 00:00\nGazteenentzat, edo hain gazte ez diren batzuentzat, akaso ez du esanahirik izango berba horrek, baina nerabe nintzela diktadura militar faxista bizitzea tokatu zitzaigun, eta Francoren erregimenak baimentzen zigun askatasun bakarra politikaz aritzen ez ziren aldizkariak leitzea izaten zen.\nBehinola, Fans 1965 izeneko bat agertu zen kioskoetan. Horrela jakin genuen The Beatles taldea ezagun egin aurretik Liverpool hiriko The Caver izeneko leku batean aritu zela zuzenean jotzen, egubakoitzero.\nPare bat hilabete dela gazte batzuek berrireki duten herriko taberna batean sartu nintzen eta sekulako sorpresa atsegina hartu nuen hormatik zintzilik dauden zuri-beltzeko argazkiak ikusita; rockak eman dituen handienak: Jimmy Page gitarra jotzen Robert Planten ondoan! Une batez pentsatu nuen lekuak izan zezakeela antzekotasunik Beatlesek beste famatu batzuen bertsioak jotzen zituzten haitzuloarekin. Eta pentsatu nuen Page eta Planten ondoan ere ondo asko egon zitekeela Paco de Lucia, Camaron de la Islaz lagunduta.\nHorretan nintzela zur eta lur geratu nintzen. Barrako mutilak pentsamendua irakurri zidala zirudien: bozgorailuetatik Camaron hasi zen La Leyenda del Tiempo abesten! Leku xarmagarria iruditu zait, sorgintzailea, eta neska-mutilek bikain artatzen zaituzte. Gutxien espero duzunean, gainera, kontzertu akustikoren bat antolatzen dute, herriko eta inguruetako jendearekin. Eta, garrantzitsuena: adin guztietakook daukagu lekua bertan!\nEskerrik asko, benetan, ekarri duzuen haize freskoagatik! Onena opa dizuet!


Gure borroka sindikalaren ondorioz, EAEko Lanbide Heziketako Irakasle Teknikoen afera konpontzeko aurrerapausoa eman dugu #LortuDugu | LAB SINDIKATUA\nEkintza Sindikala Gure borroka sindikalaren ondorioz, EAEko Lanbide Heziketako Irakasle Teknikoen afera konpontzeko aurrerapausoa...\nJakin berri dugu EAEko Irakasle Tekniko guztiek EHUk eskainitako Formakuntza Pedagogikoa egiteko aukera izango dutela, ikastaroan sartzeko baldintza gisa ezarritako hizkuntza-mailaren frogagiria matrikula egitean aurkeztu beharrean, geroago aurkezteko aukera eman baitiete, LABek eskatzen zuen bezala. Enplegu Publikoaren Eskaintzan aurkeztu ahal izateko beharrezkoa den formakuntza egiteko, atzerriko hizkuntza baten B1 mailako frogagiria exijitzen du unibertsitateak. Arazoa zen irakasle tekniko batzuek, hizkuntza-maila izan arren, ezin zutela garaiz aurkeztu, ikastaroetatik kanpo, eta, ondorioz, lanean jarraitzeko aukerarik gabe geratzen zirela.\nHori dela eta, eta arazoari konponbidea emateko asmoz, Hezkuntza Sailari eskatu genion EHUk bi aukera eman zitzan irakasle tekniko guztiek behar duten formazioa egin zezaten: batetik, hizkuntza gaitasuna akreditatzeko froga EHUk egitea edo eta, bestetik, hizkuntza gaitasuna titulua lortzeko baldintza gisa ezartzea eta ez izen-emateko orduan aurkezteko ezinbestekoa. Lehenengoa ezinezkoa zela-eta, azkenean, presio sindikalaren eta negoziazioen ondorioz, matrikulatzeko momentuan ordez, langileek akreditazioa lortzeko azterketa gaindituko ahalko dute udaberriko deialdian, ikastaroa hasi eta gero.\nHiru urteko borrokaldi baten ondoren, irakasle teknikoen kolektiboak argia ikusten du, eta hurbilago du beren aferaren irtenbidea. Gogoratu, aurreko ikasturtearen amaieran, 16 espezialitate ez-singularretako ordezko irakasleentzat Jaurlaritzak egindako proposamenean hurrengo LEPean aurkeztu ahal izatea eta Formakuntza Pedagogikoa egiteko aukera jasotzen zirela. Ez-nahikotzat jo genuen, besteak beste LEPa gaindituko ez luketenen etorkizuna zein izango zen ez baitzigun esan Hezkuntza Sailak.\nOrain, garaipen baten albisteagatik zoriondu behar ditugu langileak. Eta aurrerantzean emango diren urratsetan, LABetik langile guztientzako berme izateko lanean jarraituko dugu. Lanbide Heziketako langile guztien lanpostuen defendatzen jarraituko dugu!


Joursac - Wikipedia, entziklopedia askea.\n45°08′31″N 3°00′20″E / 45.1419°N 3.0056°E / 45.1419; 3.005645°08′31″N 3°00′20″E / 45.1419°N 3.0056°E / 45.1419; 3.0056\nFerrières-Saint-Mary, Neussargues en Pinatelle, Peyrusse eta Talizat\n73 (%49.7) 73 (%49.7)\nJoursac (frantsesez eta ofizialki: Joursac) Okzitaniako udalerri bat da. Administratiboki Frantziako Cantal departamenduan dago, Auvernia-Rodano-Alpeak eskualdean. 2013an 151 biztanle zituen.\n2007an Joursac udalerrian erroldatutako biztanleak 155 ziren. Familiak 68 ziren, horien artean 24 pertsona bakarrekoak ziren (16 bakarrik bizi ziren gizonak eta 8 bakarrik bizi ziren emakumeak), 20 seme-alabarik gabeko familiak ziren, 20 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 157 etxebizitza zeuden, 74 familiaren etxebizitza nagusia ziren, 67 bigarren erresidentzia ziren eta 15 hutsik zeuden. 152 etxeak ziren eta 4 apartamentuak ziren. 74 etxebizitza nagusietatik 68 bere jabearen bizilekua ziren eta 6 alokairuan okupaturik zeuden; 3 etxek gela bat zuten, 3 etxek bi zituzten, 8 etxek hiru zituzten, 25 etxek lau zituzten eta 35 etxek bost zituzten. 49 etxek euren parking plaza propioa zuten azpian. 34 etxetan ibilgailu bat zegoen eta 29 etxetan bat baino gehiago zituzten.\nJoursac udalerriko biztanleria-piramidea 2009an .\n2007an lan egiteko adina zuten pertsonak 97 ziren, horien artean 61 aktiboak ziren eta 36 inaktiboak ziren. 61 pertsona aktiboetatik 60 lanean zeuden (33 gizon eta 27 emakume) eta 1 langabezian (1 gizon). 36 pertsona inaktiboetatik 22 erretiraturik zeuden, 6 ikasten zeuden eta 8 "bestelako inaktibo" gisa sailkaturik zeuden.\n2009an Joursac udalerrian 72 unitate fiskal zeuden, 158 pertsonek osaturik. Pertsona bakoitzeko diru-sarrera fiskalaren mediana urteko 12.089,5 euro zen.\n2007an zeuden 5 komertzioetatik, 1 eraikuntza enpresa zen, 1 ibilgailuen saltze eta konpontze enpresa zen, 1 ostalaritza eta jatetxe enpresa zen, 1 higiezinen enpresa zen eta 1 zerbitzu enpresa zen.\n2000. urtean Joursac udalerrian 26 nekazaritza-ustiategi zeuden.\nNeussargues-Moissac (2,7 km)\nCelles (4,4 km)\nSainte-Anastasie (4,5 km)\nValjouze (4,9 km)\nColtines (5,6 km)\nBNF: 152482502 (data)


Ate Irekien Jardunaldia | Deusto Agenda\nDonostiako campusa/ Bilboko campusa/Gasteizko egoitza. Mundaiz, 50, 20012, Universidad de Deusto\nUrtarrilaren 15ean, 10:00etatik 14:00etara, ateak zabaltzeko larunbata izango dugu Bilboko eta Donostiako campusetan eta Gasteizko egoitzan.\nAurrez aurreko jardunaldia izango da. Hartara, ikasleek titulazioen inguruko zalantzak argitu ahal izango dituzte, titulazioetako irakasleekin solasean edo informazio saioetan parte hartuz. Gure instalazioak ezagutuko dituzte (laborategiak, liburutegia, gelak, etab.), baita unibertsitateak eskaintzen dituen beste zerbitzu batzuk ere (bekak, sarrera prozesua, ostatua, hizkuntzak, etab.).\nInformazio gehiago eta izen ematea: deusto.eus/ateirekiak\nateirekiak , Bilboko campusa , Donostiako campusa , Deusto Business School , Facultad de Ciencias de la Salud , Gizarte eta Giza Zientzien Fakultatea , Zuzenbide Fakultatea , Facultad de Educación y Deporte , Ingeniaritza Fakultatea , Teologia Fakultatea , Beste espazio batzuk , puertasabiertas , Informazio saioak\nANA novo saiz\n2022ko urtarrilaren 15ean\nSe puede ir hoy?


Aizarna.com :: HERRI MEATZARIA\nAIZARNATAR BATEN IRITZIA\nAizarnako herria,aspalditik nekazal izaera duen herria bezala ezagutzen dugu gehienok. Inguruko baserriak lurra landuz bizi izan dira urteetan zehar. Baina hau ez da inondik ere herri honek eduki duen baliabide bakarra. Gutxi batzuk ondo gogoratzen duten bezala, Aizarna herri meatzaria edo mineroa ere izan da.\nAzken izaera hau familietan ahoz-aho mantentzen joan izan da, baina argi dago gazteen artean jakintza hauek galtzen ari direla. Herritarrok geure kulturaren aberastasun osoa mantendu nahi badugu, komenigarria izango litzateke jakintza hauek gordetzea.\nHorretarako, ideia ona litzateke herrian esposizio edo erakusketa bat zabaltzea . Aizarnarren nekazal eta minero izaerari buruzko tresnak, erremintak ,argazkiak , idatziak , etab. erakuts daitezke Erakusketa horretan .\nErakusketa hau jartzeko badago bigarren arrazoi bat ere:Aizarnara etortzen diren kanpotarrak ez dute herriari buruz zerbait jakiteko modurik . Beraz ,erakusketa bat baliagarria gertatuko litzateke .\nHau iritzi bat besterik ez izan harren , herritarron esku dago erakunde publiko nahiz pribatuen aurrean hau bultzatzea .Aizarnak ,bere kultura eta izaera mantentzeko erakusketa bat merezi duelakoan nago.


Basamortuko gazteluak - Wikipedia, entziklopedia askea.\nGaztelu nagusien kokapena Jordaniako mapan.\nBasamortuko gazteluak izenarekin Jordaniako ekialdeko basamortuan aurki daitezkeen hogei inguruko gaztelu, jauregi eta karabansarai dira. Gehienak Ammango ekialdean eta hegoaldean daude. Qasr hitzak arabieraz gotorlekua adierazten du baina garai haietan ere hiritik urruti zegoen erregearen erresidentzia.\n2 Gotorlekuon helburua\nEraikin hauek VII. mendetik VIII. mendetara altxatu ziren, batez ere 660 urtetik 750 urtera. Eraikitzaile nagusiak omeiatar kalifak izan ziren; kalifa hauek Damaskon kokatu zuten haien hiriburua. Gehienak Medina eta Kufa arteko ibilbidean daude.\nQasr hauen helburu nagusia ez dago oso garbi eta, agian, denboran zehar, aldatzen joan zen: biltegiak, gotorlekuak, zentro komertzialak... Pentsatzen da hasieran jauregi gotortuak zirela, kalifa hiritik urruti zegoenean bertan babesa hartzeko. Baita beduinoentzat topaguneak eta gameluen karabanentzat babestokiak ziren ere. Amra eta Kharana Mekako bidean eraiki ziren, agian, atseden-leku moduan.\nGotorleku hauek arte islamiar goiztiarraren adibideak dira.\nHauetako gotorleku asko erabat txikituta daude. Hauek dira hobeto gordetzen direnak:\nQasr al-Qastal, Ammandik 25 km-tara\nQasr al-Muwaqqar, Ammandik 30 km-tara\nQusair Mushatta, Ammandik 35 km-tara\nQasr Hammam As Sarah, Ammandik 55 km-tara, iparraldera\nQasr al-Hallabat, Ammandik 60 km-tara, iparekialdera\nQasr Kharana, Ammandik 65 km-tara\nQusair Amra, Ammandik 85 km-tara , ekialdera\nQasr Tuba, Ammandik 95 km-tara, hegoekialdera\nQuasr Al Azraq, Ammandik 100 km-tara, ekialdera\nQuasr Al Azraq.\nQasr Hammam As Sarah.\n(Ingelesez):Basamortuko gaztelukoei buruzko informazio turistikoa.\n(Ingelesez): Basamortuko gaztelukoei buruz.\n(Ingelesez): http://www.jordanjubilee.com/gallery/photos_descastles.htm Argazkiak]\nWikimedia Commonsen badira fitxategi gehiago, gai hau dutenak: Basamortuko gazteluak\nAzken aldaketa 1 otsaila 2019(e)an, 18:10(e)tan


Bilboko Udaleko Euskara eta Hezkuntza Sailak eta Euskaltzaleen Topaguneak 2-8 urteko haurrei zuzendutako Ikusi eta Ikasi programaren 13. edizioa abiaraziko dute aurten. Guztira, astelehenetik apirilaren 5era arte, adin tarte horretako umeei zuzenduriko 66 tailer eta ikuskizuna izango dira Bizkaiko hiriburuan. Ekimenaren arduradunek aurkezpenean azaldu dutenez, helburua da ondo pasatuz euskararen erabilera bultzatzea ume bilbotarren artean, modu dibertigarrian, kulturaren bidez hezkuntza sustatuz eta kalitatezko programazioa eskainiz.\nIkusi eta Ikasi egitasmoaren 13. edizioaren eskaintza anitza izango da: antzerkia, magia, musika, dantzak, pailazoak, zirkoa, txotxongiloak, ipuin kontalariak eta sabeliztuna, edota sukaldaritza, mozorrogintza, musikaterapia, barreterapia, sormenezko eraikuntza eta sendabelarren tailerrak. Gurasoei orientabideak emateko hitzaldiak ere izango dira, seme-alabei eskoletako lanak egiten laguntzen jakiteko. Gainera, gurasoek emozioak kudeatzen ikasteko tailerra ere izango da, berritasun modura.\nPrograma urtarrilaren 16an hasi eta apirilaren 5era arte iraungo du. Guztira, aisialdia, kultura eta hezkuntza uztartzen dituzten 66 jarduera garatuko dira (31 ikuskizun, 28 tailer eta gurasoentzako zazpi hitzaldi), Abando, Begoña, Basurtu, Errekalde, Castaños, Santutxu, eta Zorrotzako udal zentroetan, Karmen eta Bilborock aretoetan, Abusuko liburutegian, Euskararen Etxean eta Tiboli, Zamakola eta Iruarteta eskoletan. Aurten hiru egoitza berri gehitu dira: Euskararen Etxea San Ignazion, Abusuko liburutegia eta Iruarteta eskola San Adrianen, hiriko ia auzo guztietara helduz.


Katuak jandakoa | Asel Luzarraga\nOrrialde kopurua: 117\nIraultza eta Zigorrek jakin berri dute Ondarraten azken urteotan mihirik gabe jaiotako bi ume daudela. Harridurak eta jakin-minak bultzatu ditu ikertu eta eskolarako lan bat egitera. Horretarako, Bilbon bizi den aditu batekin egingo dute hitzordua, San Tomas egunean. Berehala jabetuko dira ematen duena baino korapilatsuagoa eta arriskutsuagoa dela gaia.\n#NiriEreIrakatsi zidaten nire erabakiek ordezkariak behar zituztela. #NikEreNahiago izan nuen ulertzen ez nuenari barre egin. #NiriEreJan dit katuak mihia gehien behar nuenean. #NiEreSentitu naiz beste espezie batekoa. #NiriEreEsan didate Zientzia neutrala dela. #NikEreEman diot bizkarra irakatsi didatenari. Erabaki mingarria izan daiteke mingaina askatzea. Mingarriagoa erabakimena besteen mihiek betiko ostea.\n2021ean agindutakoa zor, 2022an Iraultza eta Zigor neba-arreba bikien bigarren abentura iritsi da. Ideia Uzta garaia lehenengo nobela pentsatzearekin batera iritsi zen eta jatorriak ez dauka misterio handirik, lehenengo eleberri horri buruz idatzi nuenean argitu bainuen. Gazteentzako eleberri sailtxo bat idaztea erabaki nuenean, hasieratik pentsatu nuen hiru istoriok osatuko zutela eta zein izango zen bakoitzaren eduki nagusia. Gure sistema honen zein zutabe jarriko nuen ezbaian, alegia. Mugiezintzat jotzen dugun orok baitauzka bere hasiera eta bukaera. Historian atzera eginda, gaur egun betiko dirudien gizarte antolamenduaren oinarriak zelan eraiki ziren topa dezakegu, baina haren azken orrialdeak idaztea gure lana izan daiteke, nahi izan eta bide horretan saiatuz gero. Horretarako, eredu honek norantz garoatzan ikusi barik, berriz, nekez izango dugu norantz joan nahi genukeen pentsatzeko betarik.\nBigarren abentura bat eraiki behar nien Iraultza eta Zigorri, beraz, eta kasu honetan fantasia apur bat erabiltzea otu zitzaidan, gogoan Michael Endek Momo eleberri gogoangarriaren bitartez egin zuena, hein batean. Antzekotasunak, seguruenik, horretan amaitzen dira, ordea. Kasu honetan, fantasia hori eraikitzeko zergatik ez hartu Zientziak berak ematen dizkigun tresnak? Zergatik ez gogoratu Zientzia bera gatazka-eremua dela? XIX. mendeaz geroztik eboluzioaren fetitxearen pean bizi gara, beste fetitxe askoren artean. Fetitxea, eboluzioa noranzko bakar batean ulertuta mota guztietako gizarte teoriak zuritzeko balio izan duelako, eboluzio horrek nahitaez eta halabeharrez espezie eta, are arriskutsuagoa dena, gizarte eredu beti hobeago baterantz bultzatzen gaituela barnerarazi digutelako. Eta sinetsi guk. Eboluzioa bilakaera huts gisa ulertuta, ordea, nork asmatu du hark ekarritako aldaketek mundu hobeago bat ekarriko digutela derrigorrez? Determinismo oso arriskutsua ekarri du horrek; gure begien aurrean zapi bat jarri eta agintzarien kantuei itsu jarraitzeko prest gu. Irudimena ez da lar nekatu behar, ostera, asmatzeko determinismo horren eskuetatik norantz egin dugun bidea azken mendean. Zer gertatuko litzateke begietatik zapi hori kendu eta amets profetikoak amesgaizto eta agindutako paradisuak infernu bilakatzeko zorian gaudela ikusiko bagenu? Beharbada, gure sistemaren oinarriek ez dute eskaintzen egunero esaten zaigun hori. Eta, beharbada, Iraultza eta Zigorri ere horretaz jabetzea tokatuko zaie mihirik gabe jaiotzen diren haurren atzetik zer egon daitekeen ikertzen hasi orduko. Fantasia helduleku ezin hobea izan daiteke errealitateari begietara begiratzen hasteko.\nLiburuak holako hausnarketak eta hemen isilduko ditudan are arriskutsuagoak egiteko bidea eskaintzen badu ere, argi neukan kontatzeko estiloak aurreko liburuaren bidetik jarraitu behar zuela, arin doan abentura arriskutsu batean sartuz Iraultza eta Zigor. Kontatzen dena norentzat den arriskutsu, bestalde, irakurleak erabaki beharko du.\nPatioan Iraultza nagi da Zigor bilatu eta lana elkarrekin egitea proposatzeko, eta komuneko ispilua bona madarikatu batzuk kentzeko erabili ondoren, atetik hurbil gorde da Alaitzekin ogitartekoa jatera, hor baitago epelen. Sofi eta Alaine batu zaizkie, baina Iraultzak nahiago du saskibaloian ari direnei begiratu, Go!azenen gertatu diren azken haserreen eta maiteminen berri izan baino eta, azkenean, nork esango zion, neba izan da haren asperduraren aurkako salbazio-taula.\nKasualitatez bezala inguratu da, patioko mugimenduei begira orain, komun aldera gero, bere zapatilei, Iraultzaren ondora iritsi arte. Bide osoan neurtu zuen arrebak eta, haren ondora iritsi zenean, baieztatu zuen azken egunetan kezkatzen zuena: parean geratu ziren neba-arreben begiak, eta ikasturtea amaitu baino lehenago, seguruenik, gorago egongo ziren nebarenak. Eskuak poltsikoetan, patiotik harago dauden etxeei so, azkar egin du galdera mutilak:\n–Elkarrekin egingo dugu lana?\nLehen orduan izan dute Gizarte haiek ere, bistan da.\n–Baina elkarrekin egiteak ez du esan nahi nik lan eta zuk jai, hori argi gera dadila –errematatu du, oraingoan, bai, arrebaren begiei begira. Esan, eta alde egin du Zigorrek pantaila baten inguruan bildutako Kerman eta Julenengana, misioa beteta.\n–Nik lan eta zuk jai –errepikatu du Iraultzak, nebaren tonua imitatu nahian, burua kulunka.\nDena dela, arinduta sentitzen da, berak eskatu behar izan ez diolako. Azken finean, arrebaren gelan nori eska ziezaiokeen Zigorrek berekin bikotea osatzeko? Ez zaizkio lagunak pilatzen, ate joka, lana xurgatu nahi dizkioten banpiroak ez badira.\n–Mihia txulora, mihia txulora, mihia txulora! –iritsi zaie halako batean Iraultza, Alaitz, Sofi eta Alaineri mutilen komunetik.\nSofik, Alainek eta Alaitzek txor-txor jarraitu dute, mezuari erantzun behar ote zion, hautsiko duten, nork eskatu behar dion nori barkatzeko…, Iraultzari bost axola dioten izenen festa batean murgilduta. Ez dira egiazkoak, jakin duzue? Hala esango lieke, baina, behin eta berriz errepikatzen den leloak estalita ia, zotin batzuk ere entzun ditu eta, Go!azeneko hari itsaskorrei ihes egiteko baino ez bada ere, soinuaren atzetik abiatu eta burua agertu du mutilen komuneko atetik. Barruan DBHko 4. mailako hiru mutil daude, eta Haur Hezkuntzako ume bat dute inguratuta, besteen leloa mutu entzuten duena, lantzean behin zotin batek gorputza goitik behera astintzen diola. Ezagutzen ditu 4. mailakoak, euren gelako inozenteenak. Horretarako baino ez die buruak ematen? Euren gelako harroxkoen jazarpenari itzuri egiten diotenean zilborrera iristen ez zaien mukizu bat izutuz kementsu sentitzeko?\n–Txoriak baino ez dauzkazue zuek buruan? Non hasiko naiz ostikadak banatzen, zuen ipurdian ala zuen barrabiletan? Bai ausartak. Zergatik ez duzue adore hori gordetzen zuen adineko kirtenei aurre egiteko?\nIzoztuta geratu dira hiru mutilak, Iraultzari erantzuteko gai ez direla eta, mugitu behar ez dutela ikusita, azken aldarria egin die neskak:\nKorrika atera dira patiora hiru gizontxo adoretsuak, eta zotinka begiratzen dion umearengana hurbildu da Iraultza. Eskua haren kizkur gaztainkaretan pausatu, eta kukubilko jarri da, burua haren parean, adiskidetsu.\n–Zelan duzu izena, mutiko?\nUmeak, ordea, mutu jarraitu du, zotinak pixkanaka baretu bazaizkio ere.\n–Lasai, inork ez dizu minik egingo. Esan zure izena, eta goazen zure lagunen bila, ados? Uste dut zuen patio ordua amaitu dela, eta errieta egingo dizute.\nUmearen begietan kezkak hartu dio lekua beldurrari, baina Iraultzak ez dio txintik ere atera.\n–Tira, erdu nirekin, izena esan gura ez badidazu, esan ze klasetakoa zaren, ala katuak jan dizu mihia?\nBat-batean, malkoak itzuli dira umearen begi berdeetara, eta Iraultza harrituta geratu da haren negar isilari begira.\n–Halakorik esatea ere…\nAtzera begiratu du Iraultzak, Alaitzen berbak ulertu gabe. Zer esan dut? Galdera irakur daiteke haren aurpegian.\n–Ez esan ez dakizula nor den…\nIdeiarik ez, ordea, Iraultzak.\n–Izei, mihirik gabeko umea.\nAurpegitik irten arte zabaldu dira Iraultzaren begiak, ia.\n–Kaiku horiek askotan zirikatzen dute, koitadua –esan, eta eskua luzatu dio umeari–. Tira, Izei, goazen zure gelara, eta lasai, ez dizu inork zigorrik jarriko.\nLasaiago, Alaitzen eskua onartu eta txintxo-txintxo irten du harekin komunetik, Iraultza ere atzetik datorkiela.\n–Bost urte dauzka. Baietz, Izei?\nBaiezko keinua egin du Izeik, eta libre duen eskua altxatu du, bost atzamarrak zabalduta.\n–Ez dakit kaka egin ez ote duen –esan du Iraultzak, umeak atzean uzten duen airea arnastea tokatu baitzaio berari.\n–Egin badu, bere andereñoak garbi diezaiola, nahikoa egin dugu guk, zuk txorimalo horiek uxatuta, eta nik bere gelara eroanda.\nBakarrik igo du Iraultzak Talatxurako aldapa. Bere lepoko termikoan bilduta doa, eskuak poltsikoetan. Oskarbi dago eguna, baina Ondarraten termometroek ez dute zazpi graduen langa gainditzea lortu. San Tomas etzi. Ez du gogorik baserritarrez janzteko, baina itxaropena du aitak Bilbora eroango dituen Zigor eta biak. Aspaldi ez du talo eder bat jan. Akituta utzi du Steven azken klaseak. Gabonetako oporren aurreko azken Soinketa ordua izanik, eduki zezakeen gupida apur bat, ezta? Iraultzaren gorputza ez dago holako ariketetarako eginda, eta naturak eman ez diona ez diote Steven klaseek mailegatuko. Hor izan ditu, patioan izoztuta, malgutasun-ariketak egiten eta bueltak eta bueltak ematen. Maite ditu saio horiek Iraultzak, bai horixe. Bisita egingo ote diete aitita-amamei Bilbon? Nahiago ditu halako egunetako bisitak, eta ez azokan gastatzeko dirutxo gehigarri bat eman ohi dietelako, ezpada laburrak direlako, familia osoa mahai beraren inguruan batu eta sesiotan amaitu gabe, Gabon bazkarian gertatu ohi denez. Gainera, San Tomas egunean zentzu handiagoa dauka jendeari eguberri on esateak. Hori baino ez diote ateratzen egun horietan, eguberri eta urteberri on. Desio unibertsalagoak dira, eta gaur egun egokiagoa lehenengoa San Tomas egunean Gabonetan baino, azken finean, neguko solstizio eta aro berri ona opa baino ez du egiten, hori baita eguberria, Olentzero bera legez. Utikan mozorro kristauak.\nBuruan mokoka dituen pentsamenduek lagundu dute Iraultza etxeraino eta, giltza sarrailan sartu gura izan duenerako, norbait ibili da bizkorrago sukaldeko atea zabaltzen. Aita da, noski, Karmelo Bazterretxe jauna, oinak marigorringo barregarri bitan sartuta, etxeko arropa eroso baina epeletan, haren urmael urdinak betaurrekoetan hondoratuta. Neguak bere aurpegia agertu orduko hasten da kexu Karmelo, babes ofizialeko etxe horiek hotzak direla, ez daukatela berokuntza sistema onik, eta dituen zirkulazio arazoak direla-eta, izoztu egiten zaizkiola oinak eta eskuak. Hain garaia izatearen prezioa, berak esan ohi duenez.\n–Kaixo, maitea, oraintxe amaitu ditut zuen bokatak. Zure neba? –galdetu du aitak bere ohiko doinu zakarrarekin, Iraultzaren atzetik inor ez datorrela ikusita atea ixteko presaka, etxe barruko epeltasun urriak ihes egin ez diezaien.\n–Kerman eta Julenekin geratu da –argitu dio Iraultzak–. Portura joan dira, Zientzietako lan bat dela-eta. Badirudi kaskoan sartu zaiela irakasle guztiei gure oporralditxo hauek ere burua liburuetan sartuta eman behar ditugula. Denbora falta izan dute deeeenek Gabonetarako lanak agintzeko. 14 urte dauzkagula, dibertitzeko adina!\nPurrustada bota, eta ogitartekoan bilatu du kontsolamendua.\n–Albiste bi dauzkat, ona bata, txarra bestea –iragarri dio aitak, ezpainetan hitzak bezain anbiguoa den irribarrea duela.\n–Asma dezaket txarra: ez dizute txanda aldatu, ezta?\n–Ez. Pentsa, ez naiz San Tomaserako goiza libratu gura duen bakarra…\n–Esan ona, ea arratsaldea alaitzen didazun.\nAtzera eroan du eskua Karmelok, eta magikoa nahi duen mugimendu bat egin du, nahiko traketsa.\n–Barik atera dizuet, eta 20€ kargatu, zuek bakarrik joan ahal izateko!\nIlbete bana bihurtu dira Iraultzaren begiak.\n–Zigor eta biok? Bakarrik Bilbora?\n–14 urte dituzue, beti esaten diguzue ez zaretela umemokoak, ezta? Aitita-amamei bisita egin, Areatzara jaitsi, talo eder bana jan, sagardoz edo txakolinez bustitzea burutik pasatu ere ez, eta arratsaldean batuko natzaizue ni. Amak hitzorduak dauzka, imajinatuko duzunez, Gabonetan turroiz hondatu aurretik, euren umeen hortzen egoera ziurtatu nahi dute gurasoek…\nIraultzak “talo eder bana jan” entzun orduko deskonektatu du. Zertarako bete burua alferreko informazioarekin? Ziur dago mugatuak direla neuronen arteko sinapsiak, zer diren ere. Izan ere, Iraultzak zalantza handiak ditu Zientzietako klasean azaldutako sinapsiaren eginkizuna ondo ulertu duen baina, badaezpada, hobeto neuronei debaldeko esfortzuak aurreztea. Nahiago du bere sinapsiak beste gauza batzuetarako gorde. Esaterako, une horretan neuronek gogora ekarri diotenerako.


Adam Bodor idazle hungariarraren harribitxi bat euskaraz - GARA\n2009an bukatu zuen Unai Elorriagak �Londres kartoizkoa da� bere azkeneko eleberria, eta ordutik hurrengoa prestatzen ari da. Xabier Mendigurenek azaldu bezala, Elorriagaren liburu batetik bertzera denbora pasatzen da, baina ez alferra delako, entrenatzeko itzultzen aritzen delako baizik. �Literaturarekiko amodioa sentitzen du eta orain aurkeztu behar dugun lana horren emaitza da�, adierazi zuen atzo Elkar aretoan egindako ekitaldian. Gurean ezezaguna den Adam Bodor hungariarraren �Artzapezpikuaren bisita� liburu bitxia euskaratu du bilbotarrak.\n�Tarteka ostera batzuk egiten ditut Ekialdeko Europara -hasi zen kontatzen-. Gerrak, diktadurak bizi izan dituzte; asko bizi izan dute, eta 1940-50 urte inguruan jaiotako idazleak oso-oso interesgarriak izaten dira, beti dutelako zerbait proposatzeko�. Bodor topatu zuenean txundituta gelditu zen. Literatura oso ona eta sakona sumatzen zuen eta lau aldiz irakurri zuen hariak harrapatu nahian, nola josi zituen jakin nahian.\n�Halako batean ohartu nintzen testu bat ondo ulertzeko modu perfektuenetakoa itzultzea dela, eta ikasteko, ariketa moduan, euskaratzeari ekin nion�.\nMendigurenek Karoly Morvay linguista hungariarraren berri eman zion eta berak lagundu zion itzulpena berrikusten. Esperientzia ederra izan zen; Elorriagak euskarazko itzulpena bidali eta Morvayk gaztelaniazkoarekin eta hungarierazkoarekin konparatu, erkatu eta hagitz ohar politak egin zizkion.\nDeskolokatu egiten zaitu\nBaina zergatik da �Artzapezpikuaren bisita� hain liluragarria? Unairen arabera, deskolokatu egiten zaituelako. Eta literatura onak egin dezakeen gauzarik ederrena oreka galaraztea da, jarraitzen dugun ildotik ateratzea. Adibidez, ez zekien zein sasoitako istorioa den. XIX mende hasierakoa ala amaierakoa?, pentsatu zuen. Edo XX. mendekoa?, iruditu zitzaion geroago. Eta, bat-batean, liburuaren erdialdera 4x4 bat agertu zen. Halako puntu ironikoak daude.\nIstorioa sinple eta ederra da: gizon bat ailegatzen da herrixka batera, aitaren gorpuzkinen bila. Iritsi bezain laster arropa eta diru guztia lapurtzen diote, ordea, eta diktadore erlijiosoen herria denez, berak ere sotana jantzi eta konfesore bezala lanean hasten da. Aita kontrabandista zuen, pertsonak herri batetik bertzera eramaten zituen. Izan ere, egun batean ekaitz handi bat lehertu eta ibaia lekuz aldatu zen eta bat-batean jendea herrialde batekoa izatetik bertzekoa izatera pasatu zen. Era poetikoan, Europako zati horretako historia kontatzen du, nola gerren ondorioz pertsona bat, mugitu ere egin gabe, hasieran Txekoslovakiakoa izan zitekeen, gero Hungariakoa, gero Eslovakiakoa, SESBkoa...\nBodorren obra pilulaz beteta dago: bat sentsuala, erotismora, pornografiara heltzen dena; bertzea poetikoa; hurrengoa irri egitekoa, surrealista, adarra jotzen duena... Denak jan ditzakegu: arin, gozo... eta euskaraz.


genre_facet:"Curriculumeko baliabideak" topic_facet:"Soldadura eta galdaragintza (Heziketa Zikloa). Erdi maila" topic_facet:"Mekanizazioa (Heziketa Zikloa). Erdi maila" topic_facet:"Mekanizazioa (Modulua)" topic_facet:"Fabrikazio prozesuen gauzatzea (Modulua)" topic_facet:"Fabrikazio-teknikak (Modulua)" author_facet:"Izagirre, Josu"\nGeneroa / Forma: Curriculumeko baliabideak Proposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Mekanizazioa (Heziketa Zikloa). Erdi maila Proposatutako gaia: Mekanizazioa (Modulua) Proposatutako gaia: Fabrikazio prozesuen gauzatzea (Modulua) Proposatutako gaia: Fabrikazio-teknikak (Modulua) Egilea: Izagirre, Josu\n1 Fabrikazio Mekanikoa (Lanbide Arloa) 1 Fabrikazio mekanikoko produkzioaren programazioa (Heziketa Zikloa). Goi maila Fabrikazio prozesuen gauzatzea (Modulua) Fabrikazio-teknikak (Modulua) 1 Instalazioa eta mantenimendua (Lanbide Arloa) 1 Lanbide Heziketa Gehiago ... 1 Makina Elementuak (Modulua) 1 Mantentze-lan elektromekanikoa (Heziketa Zikloa). Erdi maila 1 Mekanizazio Prozedurak (Modulua) 1 Mekanizazio, konformazio eta muntaia prozesuen definizioa (Modulua) Mekanizazioa (Heziketa Zikloa). Erdi maila Mekanizazioa (Modulua) 1 Mekatronika Industriala (Heziketa Zikloa). Goi maila Soldadura eta galdaragintza (Heziketa Zikloa). Erdi maila 1 Txirbil-harroketa bidezko Fabrikazioa (Modulua) Guztiak ikusi ... gutxiago ...


IKT Sektorea 2012: Programaren laburpena\nOinarri hauek gaitzat dituzten diru laguntzek helburu dute berrikuntza prozesuak sustatzea Gipuzkoako Informazioaren eta Komunikazioaren Teknologien alorrean, bertatik abiatuta.\nEnpresa txiki eta ertainak helbide soziala eta fiskala Gipuzkoako Lurralde Historikoan badute:\nInformazioaren eta komunikazioaren teknologietako ETEak, baldin eta berrikuntza proiektuak sustatzen badituzte produktuak edo prozesuak hobetzeko, antolakuntza hobetzeko edo merkatuak zabaltzeko.\nSortu berriak diren enpresa txikiak, Gipuzkoako Informazioaren eta Komunikazioaren Teknologien alorrekoak, baldin eta kapitala emakumeen eskutan badago nagusiki eta emakumeek zuzentzen badituzte.\nTE gazte eta berritzaileak, baldin eta Interneten edota mugikorrentzako plataformetan lan egiten badute batez ere.\nIrabazi asmorik gabeko erakundeak, helbide soziala eta fiskala Euskadiko Autonomia Erkidegoan izaten badute eta kreditatzen badute ezen gutxienez badutela jarduera ekonomikoko zentro bat Gipuzkoan, non laguntza eskaeran zehazten diren diruz laguntzekoak diren jarduketak egingo baitira. Orobat, zuritu beharko dute proiektua Gipuzkoako enpresa, erakunde eta pertsonengana zuzentzen dela nagusiki:\nIrabazi asmorik gabeko enpresa, elkarte eta erakundeak, baldin eta Enpresa edo Gizarte Berrikuntzako proiektuak, non IKTek rol nabarmena jokatzen baitute, sustatzen badituzte. Aplikazioei dagokienez, garapenek Software Librean eginak beharko dute, eta GPL (General Public License) aplikazio bezala erregistratuta egon behar dute, hartara edozein enpresak erabiltzeko aukera izan dezan inolako mugarik gabe; gutxienez, erakunde bazkidetuen eskura jarri behar dira, lizentzia kosturik gabe.\nEuskadiko Zientzia, Teknologia eta Berrikuntzako Euskal Sareko gipuzkoar agenteak, baldin eta informazioaren teknologiaren aplikazio berrien proiektuak edo Enpresa edo Gizarte Berrikuntzako proiektuak garatzen badituzte eta, betiere, bertan proiektuok rol nagusia badute. Ikerketaren produktuak emaitzetan edo irakaskuntzan izan behar dute isla dibulgazioaren bidez. Agente horiengan eragina izan dezaketen erakundeek ez dute izango ikerketa horien emaitzetako lehentasunezko iritsiera.\nAplikazio informatikoak, Web garapenak eta antzekoak garatuz gero, euskaraz garatu beharko dira gutxienez\nEnpresa sortu berriak dira 6 urte baino gutxiago dituzten enpresak laguntza ematen den unean; orobat, ETE gazte eta berritzaileak izango dira I+Geko kostuak laguntza eman aurreko hiru urtetako batean gutxienez funtzionamendu kostuen % 15 direla kreditatzen dutenak.\nOndasun erkidegoen kasuan, edo nortasun juridikoa ez duen ondare oinarriko edozein erakunde motari dagokionez, administrazio komun egonkor bat eta diruz laguntzekoa den proiektua edo jarduera burutzeko ahalmena izan beharko ditu.\nHartu beharreko zabalkunde neurriei dagokienez, lagundutako jarduerari buruzko informazio, publizitate eta propaganda orotan, euskararen erabilera bermatuko da. Gainera, Gipuzkoako Foru Aldundiaren laguntza adierazi beharko da.\nJarduera diruz lagungarriak hauek izango dira: inbertsio material eta ez-materialak, Kontabilitateko Plan Orokorreko 20 eta 21 azpitaldetakoak (1514/2007 Errege Dekretua) baldin eta programako helburuak lortzen lagungarri badira. Salbuespen dira 209 kontua (higiezin ukiezinetarako aurrerapenak), 210 kontua (lur eta ondare naturalak), 211 (eraikinak), 218 (garraioko elementuak). I+G+Bko proiektuetan izan ezik, beste guztietan ez da diruz lagungarria izango erakunde eskatzailearen barruko langile-gastua.\nProiektuek 2012ko urtarrilaren 1etik aurrera hasiak behar dute izan.\nEz da hautatzeko moduko gastua izango fakturako Balio Erantsiaren gaineko Zerga. Hala ere, hautatzeko moduko gastua izango da Balio Erantsiaren gaineko Zerga berreskuratzeko modukoa ez bada. Horretarako, Foru Aldundiko Ogasun eta Finantza Departamentuak emandako egiaztagiri batez kreditatu beharko da hori horrela dela.\nJarduera diruz lagungarriak koherenteak izan beharko dute erakunde eskatzailearen jarduerarekin, eta enpresa espezializatuak egin beharko dituzte.\nProiektu bakar bat lagunduko da erakundeko eta urteko.\nEnpresa txiki eta ertainak:\neta 3) ataletan aurreikusitako enpresen kasuan, kostoen %40raiano 50.000 euroko diru-laguntza gehienekoarekin.\natalean aurreikusitako enpresen kasuan, kostoen %50raino 50.000 euroko diru-laguntza gehienekoarekin.\nIrabazi asmorik gabeko erakundeak:\nkostoen %60raino 80.000 euroko diru-laguntza gehienekoarekin.\nOndasun erkidegoen kasuan, eskaeran kide bakoitzak bere gain hartutako burutze konpromisoak adieraziko dira, eta onuradun gisa erkidegoari dagozkion betebeharrak betetzeko ahalmen nahikoa duen ordezkari bat izendatu beharko da.\nEskaerak egin ahal izango dira 2012ko ekainaren 29ra arte.\nEskaeran informazio hau aurkeztu behar da:\na) Erakunde eskatzailearen aurkezpena edo memoria, non zehaztu beharko baita langile kopurua, fakturazioa, eskumenak, katalogoko produktu nabarmenak, egiaztagiriak eta intereseko beste datu batzuk.\nb) Garatu beharreko proiektuaren azalpen zehatza, adieraziz aurrekontua kontzeptuka eta faseka, aurreikusten den kronograma, aurreikusten den inpaktua, erakundearentzako izaera berritzailearen zuriketa, merkatuaren, helburuen, aukeren eta arriskuen azalpena, funtzionaltasuna, azalpen teknikoa, merkaturatzea…\nc) Aurrekontu zehaztua aplikazioan eskaera egiteko eskuragarri dagoen kalkulu orriari jarraikiz.\nd) 2. eta 3. ataletan aurreikusitako enpresa txiki eta ertainei dagokienez, enpresa sortu zen dataren ziurtagiria.\ne) 2. atalean aurreikusitako enpresa txiki eta ertainei dagokienez, enpresaren kapitalaren egituraren ziurtagiria (bazkideak), eta gerentzia nork duen zuritzen duen dokumentua.\nf) 3. ataletan aurreikusitako enpresa txiki eta ertainei dagokienez, Sozietateen gaineko Zergaren aitorpena edo beste agiriren bat, non kreditatzen den I+Geko kostuak % 15 direla osoko funtzionamendu kostuen gainean gutxienez diru laguntza eman aurreko hiru urteetako batean.\ng) 1. atalean aurreikusitako irabazi asmorik gabeko erakundeei dagokienez, estatutuen kopia edo beste dokumentazio baten kopia, irabazi asmorik gabeko erakundea dela kreditatzen duena.\nh) Ezarritako ereduaren araberako aitorpen erantzulea, 2007ko martxoaren 27ko 3/2007 Foru Arauak, Gipuzkoako Lurralde Historikoko diru laguntzei buruzkoak, erakunde onuradun izaera lortzeko 12. artikuluan ezartzen dituen debekuetakoren batean sartuta ez egotea egiaztatzen duena.\ni)Organo eskudunak emandako agiri eguneratua, zerga eta Gizarte Segurantzako betebeharretan egunean egotea egiaztatzen duena.\nj) Erakundearen tamaina ezagutzeko behar den informazioa: langile kopurua, negozio bolumena edo urteko balantze orokorra, eta, halakorik izanez gero, erakundeko partaidetza osaera eta erakundeak beste batzuetan duen partaidetza, PFEZren azken aitorpenaren arabera edo Sozietateen gaineko Zergaren aitorpenaren arabera, zein dagokion; erakundearen bazkide diren pertsona edo erakunde kopurua, halakorik balego.\nk) Ezarritako ereduaren araberako aitorpen erantzulea, proiektu bererako eskatu edota eskuratutako beste diru laguntzei buruzkoa.\nl) Ezarritako ereduaren araberako aitorpen erantzulea, enpresa hornitzailearekin erakundeak inolako loturarik ez duela dioena.\nm) Baleude, proiektuko zeharkako politiken inguruko ekintzen memoria; euskara, berdintasuna, herritarren partaidetza, giza eskubideak, aniztasuna eta ingurumena kudeatzeari buruzkoa.\nn) Balego, softwarea, ITko zerbitzua edo informazioaren segurtasuna garatzeko kalitatearen frogagiria, betiere proiektuan parte hartzen dutenei dagokienez.\ni) eta j) letretako agirien ordez, organo kudeatzaileari administrazio eskudunei datu horiek zuzenean eskatzeko berariazko baimena eman ahal izango zaio.\nLaguntza emateko prozedura\nProiektu mota: 30 puntu gehienez\n1. atalean aurreikusitako enpresei dagokienez:\nProduktu berriak garatzea: 30\nProduktuak hobetzea: 15\nProzedurak hobetzea: 10\nAntolakuntza hobetzea: 10\nMerkatuak zabaltzea: 15\nEskaera egiten duen erakundearen tamaina: 30 puntu gehienez.\n25 langile baino gutxiagoko enpresa izatea: 30 puntu.\n225 langile baino gehiagoko enpresa izatea: 0 puntu.\nTarteko tamainako enpresetan, puntuazioa proportzionalki kalkulatuko da, gehieneko puntuazioa 0,15 puntu jaitsiz langile bakoitzeko.\nProiektatutako berrikuntza maila, proiektuaren tamaina eta espero daitekeen inpaktua: 40 puntu gehienez.\nProiektu berritzailea: 10 puntu gehienez.\nMagnitudeko proiektua: 10 puntu gehienez.\nInpaktu handiko proiektua: 10 puntu gehienez.\nMugikortasunarekin zerikusia duten proiektuak: 10 puntu gehienez.\nProiektu berritzaile izango dira Gipuzkoan lehen ezarpenekoak direnak.\nProiektuen magnitudea aztertzeko, erabiltzaile aurreikusien kopurua eta inplikatuta dauden baliabide, pertsona eta erakunde kopurua hartuko dira aintzat.\nEragina aztertzeko proiektuaren ahalmena hartuko da aintzat, betiere Informazioaren Teknologiak gizartean erabiltzea sustatzeari dagokionez; orobat, antolakuntzan emaitzak lortzeko ahalmena. Ulertzen da proiektu bat ezartzearen arrakastak berekin ekarri behar duela lurraldean edo beste enpresa batzuetan antzeko proiektuak ezartzea.\nZeharkako politiken kudeaketa proiektuan edo enpresan; euskara, berdintasuna, herritarren partaidetza, giza eskubideak, aniztasuna eta ingurumena: 10 puntu gehienez.\nZeharkako bi politiketan edo gehiagotan eragitea: 10 puntu.\nZeharkako politika batean eragitea: 5 puntu.\n3. atalean aurreikusitako enpresei dagokienez 10 puntu gehiago eskuratuko dituzte; eta beste 10 puntu gehiago 2. atalean aurreikusitako enpresek.\nMemorien kalitatea: 20 puntu gehienez, proiektuaren, helburuen, aukeren eta arriskuen, funtzionaltasunaren zehaztapen mailaren, erabilitako teknologien, kronogramen, proiektuaren faseen, merkaturatzearen eta abarren deskripzioan dagoen zehaztasunaren arabera.\nKalitatearen egiaztagiriak: 10 puntu gehiago eskuratuko dituzte egiaztagiri hauetako bat duten enpresek edo erakundeek aurkeztutako proiektuek:\nKalitate egiaztagiria softwarearen garapenean: CMMI-DEV v 1.2ko 2. maila edo altuagoa, ISO/IEC 15504 ITMark arauaren 2. maila edo altua\nTI ISO/IEC 20000 zerbitzuetako kalitate kudeaketako egiaztagiriak\nISO 27001 informazio segurtasunaren kudeaketa egiaztagiria\nSoftware Libre bezala askatzen diren aplikazioek 20 puntu gehiago izango dituzte: horretarako, GNU lizentzia publiko orokorrarekin erregistraturik egon behar dute, hartara beste erakunde batzuek erabiltzeko aukera izan dezaten.\nrakundearen ordezkaritza maila: 20 puntu gehienez, erakunde edo pertsona bazkidetu kopuruaren arabera eta erakundeak horiengan duen trakzio ahalmenaren arabera.\nProiektatutako berrikuntza maila, proiektuaren tamaina eta espero daitekeen inpaktua: 50 puntu gehienez.\nZientziaren, Teknologiaren eta Berrikuntzaren Euskal Sareko agenteei edo haren lankidetzan garatutako proiektuei dagokienez: 10 puntu gehiago.\nZeharkako politiken kudeaketa proiektuan edo entitatean; euskara, berdintasuna, herritarren partaidetza, giza eskubideak, aniztasuna eta ingurumena: 20 puntu gehienez.\nZeharkako politika batean eragitea: 5\nIKT sektorekoa izatea: 10 puntu.\nKalitate egiaztagiria softwarearen garapenean: CMMI-DEV v 1.2ko 2. maila edo altuagoa, ISO/IEC 15504 ITMark arauaren 2. maila edo altuagoa.\nTI ISO/IEC 20000 zerbitzuetako kalitate kudeaketako egiaztagiriak0\nMemorien kalitatea: 20 puntu gehienez, proiektuaren, helburuen, aukeren eta arriskuen, funtzionaltasunaren zehaztapen mailaren, erabilitako teknologien, kronogramen, proiektuaren faseen eta abarren deskripzioan dagoen zehaztasunaren arabera.\nProiektuak gauzatzeko eta justifikatzeko epea\nErakunde onuradunek 2012ko azaroaren 12a baino lehen zuritu beharko dute agirien bidez proiektuak gauzatu izana.\n3/2007 Foru Araua, martxoaren 27koa, Gipuzkoako Lurralde Historikoaren Diru Laguntzarena\n24/2008 Foru Dekretuan onartutako Gipuzkoako Lurralde Historikoko Diru Laguntzako Araudia, apirilaren 29koa\n41/2004 Foru Dekretua, maiatzaren 11koa, Herritarren eta Gipuzkoako Foru Aldundiaren arteko Interneten bidezko harremanak arautzen duena


Zumarragako 200 etxek autokontsumo energetikoaren aldeko hautua egin ahal izango dute Tokiko lehen Komunitate Energetikoaren bidez - Albisteak - Zumarraga\nZumarragako Udalak Izazpiko kantxa balioaniztunen estalkia lagako du, energia berriztagarria ekoizteko eta herritar interesdunen autokontsumoa sustatzeko erabiliko den energia-komunitatea eratzeko. Proiektua atzo aurkeztu zuten Jose Ignacio Asensio Aldundiko Ingurumen eta Obra Hidraulikoetako diputatuak eta Mikel Serrano Zumarragako alkateak.\nIzazpiren estalkiak 1.500 metro karratuko azalera du, 25 urtez plaka fotovoltaikoak instalatzeko erabiliko dena, 150 kW-ko potentzia estimatuarekin. Energia berdea autokontsumo-erregimenean hornituko du instalazioaren 500 metroko erradioan dauden 200 etxe eta dendetara. Parte hartzen duten familiek eta saltokiek% 20 inguru aurreztuko dute argindarraren fakturan, energia-sisteman bitartekaritzarik egongo ez delako eta energiaren erosketa mankomunatua egingo delako. Horrez gain, instalazioaren balio-bizitzan zehar, atmosferara 860 tona CO2 isurtzea saihestuko da.\nHorrez gain, Udalak, proiektu honen xede den Izazpiko estalkiaz gain, mota horretako instalazioak jar ditzaketen eraikin publikoei buruzko azterlanak egingo ditu, bai eta metodo garbi horren bidez eta 0 km-ko energiaren bidez sor daitekeen gehieneko energia-ahalmenari buruzkoak ere.


Elemis Pro-Radiance Cream Garbigailua | Beautyshop.ie\nHasiera / Best Sellers / Elemis Pro-Radiance Cream garbigarria\nElemis Pro-Radiance Cream Cleanser, larruazala eguneroko kutsatzaileen aurka babesten laguntzen duen garbiketa krema luxuzko eta sakona da. Garbigailu honek makillajea, ezpurutasunak eta zikinkeria poliki-poliki desegiten ditu, gazte itxura distiratsua erakusten du. Oihal garbigarri batekin dator. Osagai hauek belo laranja, izpiliku, ylang ylang eta patxuli gozoekin aberastuta ...\nElemis Pro-Radiance Cream Cleanser, larruazala eguneroko kutsatzaileen aurka babesten laguntzen duen krema luxuzko eta sakona da. Garbigailu honek makillajea, ezpurutasunak eta zikinkeria poliki-poliki desegiten ditu, gazte itxura distiratsua erakusten du. Oihal garbigarri batekin dator.\nOsagai hauek Brasilgo Laranja, Izpiliku, Ylang Ylang eta Patchouli gozoekin aberastuta daude. Moringa Seed Peptide-k eguneroko kutsatzaileen aurka defendatzen du, berriz, Burdock Handiak larruazalaren pH-a orekatzen laguntzen du. Noni & Assai Fruit ezagunak dira antioxidatzaileen maila altuagatik. Krudelkeriarik gabea.\nMasaje Pro-Radiance Cream Garbigailua larruazal lehorrean sartu garbigailua berotu eta askatu arte.\nUtzi minutu batez makillajea eta zikinkeria desegiteko.\nKendu manoi epel hezeekin eta lehortu.


Jone Muñoz: “Polimero naturalez egindako inplanteek bigarren ebakuntza bat ekidin dezakete” #Zientzialari (149) - Zientzia Kaiera\nJone Muñoz: “Polimero naturalez egindako inplanteek bigarren ebakuntza bat ekidin dezakete” #Zientzialari (149)\nEhunen ingeniaritza, ehunen funtzioa birsortzea, moldatzea edo hobetzea helburu duen disziplina anitzeko teknika da. Ingeniaritza honek, batez ere, ehunak (hezur-ehunak, kartilagoa, bihotz-balbula, maskuria, etab.) konpondu edo ordezteko aplikazioak ditu eta horretarako oso erabilgarriak dira polimero naturalak.\nPolimero naturalak edo biodegradagarriak garatu ziren, besteak beste, metalezko inplanteek sor ditzaketen errefusatze eta sentinkortasun arazoei aurre egiteko. Gainera, polimero naturalen propietate kimiko, fisiko eta mekanikoak doitzea nahiko erraza da, honek egoera bakoitzera hobeto egokitzen diren ehun berriak sortzeko aukera ematen du.\nEhunen ingeniaritza eta polimero biodegradagarriei buruz gehiago ezagutzeko Jone Muñozekin, UPV/EHUko Meatze eta Metalurgia Ingeniaritza eta Materialen Zientzia saileko ikertzailearekin bildu gara.\nArgitalpen-data: 2021/03/12 · Atala: Dibulgazioa, Zientzialari\nPolimero naturalak ekonomia zirkularra bultzatzeko tresna bikainak dira, merkeagoak eta ekologikoagoak baitira. Gaur egun, petroliotik datozen aplikazioak ordezkatzeko erabiltzen ditugu […]\nGaur egun, bularreko minbizia dugu emakumeen artean minbizirik ohikoena eta heriotza gehien eragiten dituena. Osasun Sailaren eta Osakidetzaren “Bularreko minbizia […]


Zeruko Argia, 145 zk., 1965-12-05\nAzaroa'k, 19. Neurri bakar bat\nAmaika gora-bera ondoan erlijio-libertadea onetsi berri du Batzar Nagusiak. Orañarte teologo geienak bi egokera berezkatu oi zituen. Lenengoa erri katolietakoa, alegia, erdaraz «tesis» deritzaiona. Bigarrena, berriz, osterontzeko erritakoa, hipotesis izena duna. Ori dala-ta Elizak bi pixu ta bi neurri ditula esan oi zuten askok. Adibidez, España'n protestanteei ukatzen zitzaiona, Eliza berak eskatzen zuen katolikoentzat beste erritan. «Juego doble» egiten zuela esaten zuten asko aiek. Dotriña berriak kritika oiei arpegi ematen die. Konzilioak orain agintzen duna au da: Estaduak, batere ezberdintasunik gabe uritar guziei «inmunidadea» ezagutu bear dio, erlijio-saillean, gizon bakoitzak bere sinismenari jarraitu ahal dakion, naiz ta sinismen au egiazko fedea ez izan ere, estaduaren aurrez gizona libre izan bear da. (Jaingoikoaren aurrean ez, jakiña). Beraz, aurrerantzian ez dira bi egipide izango, orañarte bezela, ez baño jokera bakar bat. Ontaz, gizonak, gizona dan aldetik, egiazko eskubideak ditu, mundu ontako ahaldun guzien aurrez. Oraingo garaian, Elizak, katolikoen eskubideak ez ezik, baita ere gizon guzien eskubideak zaindu nai ditu. Tesis-hipotesis teoria ez diraun zutik geiago. Bereak egin du. Etorkizunean bi pixu ta bi neurriz ez, baizik, joku-garbi bakar batez baliatuko dira katolikoak. «Hoc erat in votis».\nAzaroa'k, 22. «Els nous mossens»\nBurutik burura katalandar izkuntza dotorez idatzitako «Criterion» aldizkariak, «El nous mossens», au da, «Apaiz berriak», zeritzon liburuari gogor ekiten dio, bere azkeneko lumeroan. Michel de Saint-Pierre liburutzaz mintzatu ez det nai, onen «azpi-jana» iguingarri xamar iruditzen bait-zait. Ez-buru-ez-oñeko eztabaidetan sartu ere atsegiten ez zait. Bañan zenbaki aipatuan Josep Piñol jaunak «Campanya anti-conciliar» izeneko, artikulu garrantzidun bat, argitaratzen du, Konzilioa galerazteko oraingo azpi-joko zikiña salatzen danean argi ta garbi, ikaraturik gelditzen zera, fededun andienak diralakoen borondate gaizto au ikustean. Orañarte, ezker aldetik edo «gaiztoen» aldetik etortzen omen ziran herexiak. Gaurko egunean, ordez, «Papa baño papistagoak» ugari dira kristauetan. Askok Elizaren berriztea begi onez ikusten ez dute. Nik uste nuen siñis-gabekeria zala Fedearentzako arriskurik andiena. Orain ikusten dedanez ori baño sinis-geiegekeria arrisku aundiago izan diteke gaurko gora-beraetan. Ori da, neretzako, «Les nouveaux prêtres» liburuaren eta literatura guzi orren ikasgai nagusia.\nAzaroa'k, 25. Olerkari baten negarra\nAspalditxoan astekari ontan bertan, «gazte dan» J. Lete idazleak argiratutako idazkia arretarik handienaz irakurri det, baita bi edo iru aldiz berrirakurri ere egin det. Artikulu horrek oso garrantzi handia dauka nere ustez. Amazazpi urteko ametsa ta berotasuna galduta, atzeneko oportunidadearen aurrean zaudela diozu. Aurrerantzian, munduko illunpeen zear ibilli bearko zerala. Bai orixe, gizona zera-ta gizona izatea zein gauza ikaragarria dan berri jakiten asi zera orain. Ulertzen dizut. Ni ere gaztearoan amaika tristura izaten nituen; orain, berriz, zaharra izaten asi naizela, geinetan alai egoten naiz, barnetik gutxienez. Zure oraingo gaixotasuna urteak bakarrik sendatuko dute. Bañan, ez izan presarik, gaxotasun berori sendatzeko. Gazteen illuntasuna, talant ta iaioa izan oi da, baita oso estimagarria ere. Nolanai ere, utzi nazazu kontseju batzuek ematen, zaharrok kontsejuak ematea opiziorik nagusiena degu-ta. Tristura, ia mundo ontako gauza guzien antzera, bi motakoa izan oi da. Tristura samiña ez da lagun onik izaten gizonarentzat. Egia esateko, zure gaurko goibeltasuna, egokia, gozoa, samurra, irudi zait. Eta olertiduna, asko. Gazte argiak, zu bezelako jatorrizko poetak diranak batez ere, triste xamar izan bear dira «arratsaldea gau biurtzen dan orduan» (Bizia bera goxo-goxo arratsa biurtzen zaigu gizon guzioi ere bai). Ala ere, ez utzi mugarik gabeko tristura biotzera sartu. Besteei ere bai amazpi urte ez ezik, baita berrogei ta amar urte joan zaigu ere. Bañan tristura txarrari, tristura madarikatuari, beti atzera! esaten diogu. Ez zaitez orain gazte-zaharra, gerokoan zahar-gaztea izan zaitezen!


Txurruka kaiko 60 zenbakidun eraikina - Wikipedia, entziklopedia askea.\nTxurruka kaiko 60 zenbakidun eraikina\neraikitako euskal ondare nabaria Portugaleten\nTxurruka kaiko 60 zenbakidun eraikina Portugaleteko eraikina da, Kai Barrian Bizkaiko Zubitik gertu dagoena.\n43° 19′ 32″ N, 3° 01′ 16″ W / 43.325523°N,3.021094°W / 43.325523; -3.021094Koordenatuak: 43° 19′ 32″ N, 3° 01′ 16″ W / 43.325523°N,3.021094°W / 43.325523; -3.021094\n1999ko martxoaren 8an, Eusko Jaurlaritzak monumentu izendatu zuen, Sailkatutako Kultura Ondasuna.\nPortugaleten kokaturiko eraikina da, oin laukizuzena eta erdigunean eskilaradun sarrerarekin bere fatxada nagusian hormoin bat duela, bere ataurrea harrizko balaustrada batek defendatuz.\nBehe solairua ertzetan bi bano hirukoitzez osatzen da, egurrezko behatoki kubiko batek jarraitzen duelarik, sarrera nagusiak eta elementuen errepikapenak (behatokia eta bano hirukoitzak) fatxadaren beste aldean. Bi behatokietan dauden pilastra kopurua nabarmentzen da.\nHiru solairudun gorputza harrizko bi pabilioiz antolatua gelditzen da, hauetako batek kantoiko alboko fatxadaruntz izanik garapena, bihurgune haundiz.\nBarnealdeko horman bost bano ardatz irekitzen dira, lehen solairukoek burdinlandun barandetan landareria hornidura eta goialdean dintela agertzen dute; bigarren solairukoek, itsasontzi lepo moduan arkutuak hornidura berdintsuarekin; eta hirugarren solairuan itsasontzi lepo moduko banoekin, hornidurarik gabe bere dintelean; non jarraiko friso bat baitago mansarda bat aurkeztuz bi arlo zatitzen dituena, bata behatokien erremateek osatzen dutena balaustradadun balkoi bat sortuz, eta bestea, frontoia zatituta azaltzen duten bost banoek osatzen dutena (hauek fatxadaren barneko hormaldearekin bat datozelarik).\nKantoialdera ematen duen fatxadak behe solairuan zazpi bano ardatz irekitzen ditu eta sei besteetan. Atzealdeko fatxadan sarrerako atariaren ingurua nabarmentzen da.\nDeskribapena «eklektiko» eraikin moduarekin dator bat, mende honen haseran eraikia izateagatik bere aldakortasunagatik ezaguna den arkitektura estilo hori jarraituz, forma, material berrien erabilpena, eta abarren aniztasunean murgilduz, ordura arteko arkitektura estilo bakunen nagusitzari amaiera emanaz. Zehazki, eraikin hau Eklektikotasunaren barne dagoen Bigarren Inperioko estiloari dagokio, frantziar arkitekturaren ezaugarriak dituzten hainbat elementurekin.\nTxurruka Nasaren kaleko beste eraikin batzuekin batera, hau mende haserako etxebizitza arkitekturaren eredu nabarmena da, garai eta arkitektura estilo baten testigu. Bera nabarmentzen da Ibaizabal ibaiaren aurrealdeko Portugaleteko udalerriaren hiri irudi eta fatxada bezala. Eraiki zen garaiko eraikin eder bezala, Txurruka Nasaren kaleko besteekin batera, hirigintza osagai zehatzaile eta egituratzaile bilakatu da, gune horren ondorengo garapenaren ildoa ezartzeko balio izan duena.


(«Vatikanoko II. Kontzilio» orritik birbideratua)\nVatikanoko II. kontzilio ekumenikoa Vatikano Hirian egindako Eliza Katoliko Erromatarraren kontzilio edo batzar multzoa izan zen, Eliza eguneratzeko asmoz sortua. Joan XXIII.a Aita Santuak deitu zuen 1962an, baina handik urte betera hil zenez, bere ondorengo Paulo VI.ak gidatu zuen 1965ean amaitu zen arte. Guztira lau batzar multzo egin ziren, 1962tik 1965era udazkenero.\nElizaren historiako kontziliorik handiena izan zen, mundu guztiko herrialde eta kultura gehienetako ordezkariak batu baitziren bertan. Gainera, Eliza Katolikotik kanpoko beste talde kristauek ere beraien begiraleak bidali zituzten.\nVatikanoko II. kontzilioko emaitzak Kontzilioko Aktetan jasoak daude. Hala ere, erabaki ziren dokumentu nagusiak lau kontzilio-konstituzioetan jasoak daude:\nSacrosanctum Concilium (Kontzilio sakratua, liturgiaz) - 1963ko abenduaren 4an aldarrikatua\nWikimedia Commonsen badira fitxategi gehiago, gai hau dutenak: Vatikanoko II. kontzilioa\n(Gaztelaniaz) Kontziliko dokumentuak\n(Frantsesez) Kontziliko dokumentuak\n(Euskaraz) Vatikanoko II. Kontzilioa "amaitu" eta 40 urtera... Joxe Mari Susperregi, Donostiako Elizbarrutia\nOrriaren azken aldaketa: 12 abendua 2016, 19:38.


Jabetza komun - Italiako Abokatuak konektatuta. Handiena lege ataria italiako abokatuak.\nBilaketa Higiezinen probintzian Perugia\nGordailua itzuli segurtasun gordailua berdina, ez prezioa\nLehen solairuan apartamentu, osatutako lehen solairuan apartamentu banatzen egongela-jangela, sukalde, logela bikoitza, bakar logela eta bainugela, azalera, metro karratu, gehi terraza dit redici sqm eta garaje bat lehen solairuan lurpeko hogeita zortzi metro karratuLehen solairuan apartamentu, osatutako lehen solairuan apartamentu banatzen egongela-jangela, sukalde, logela bikoitza, bakar logela eta bainugela, azalera, metro karratu, gehi terraza dit redici sqm eta garaje bat lehen solairuan lurpeko hogeita zortzi metro karratu. Jabetza eskubide berdinak ½ on eraikina anitzeko formatua zati bat etxebizitza konposatutako bi apartamentu bi mailatan aldameneko lokal komertzialak erakutsi eta salmenta, atzean tokiko biltegia, handi batekin auzitegi inguruko lurrak. Da adierazi gainerako zatia ½ higiezinen jabetza aipatzen sorta bat objektu exekutiboa prozedura higiezinen A. berrogeita lau (salbuespen batekin partikula-), salduko berean datak profesional ordezkaria dr.\nAlcide Casini, nabarmenduz aukera tenderer eskuratzeko eskubideak jabetza osoa osoa bilduma higiezinen.\nGordailua itzuli segurtasun gordailua berdina ez dago prezioa jabetza Eskubide berdinak ½ eraikitzeko anitzeko formatua zati bat etxebizitza konposatutako bi apartamentu bi mailatan aldameneko lokal komertzialak erakutsi eta salmenta, atzean tokiko biltegia, handi batekin auzitegi inguruko lurrak.\nDa adierazi gainerako zatia ½ jabetza asko objektu prozedura exekutiboa higiezinen A. berrogeita lau (salbuespen batekin partikula-), salduko berean datak profesional ordezkaria dr. Alcide Casini, nabarmenduz aukera tenderer eskuratzeko eskubideak jabetza osoa osoa bilduma higiezinen. Oinarrizko prezioa. Gordailua gordailua egiteko ez dago prezioa eskaini Eskubideak jabetza osoa, bat, bat kantxan lur kanpoko eraikin bat balioaniztunak, izatea eremu bat lur, sqm. Gordailua itzuli segurtasun gordailua berdina, ez prezioa. Kontuan izan, gainerako bat, bi, benetako jabetza horietatik asko ez, objektu prozedura exekutiboa higiezinen A. berrogeita lau, (ezik partikula ez.), salduko berean datak, lanbide ordezkaria Dr. Alcide Casini, han, ondoren, aukera tenderer eskuratzeko eskubide osoa jabetza bilduma osoa finka. Eskubideak jabetza osoa, bat, bat kantxan lur kanpoko eraikin bat balioaniztunak, izatea eremu bat lur, sqm. Prezioa oinarri Gordailua itzuli segurtasun gordailua berdina, ez prezioa. Kontuan izan, gainerako bat, bi, benetako jabetza horietatik asko ez, objektu prozedura exekutiboa higiezinen A. berrogeita lau, (ezik partikula ez.), salduko berean datak, lanbide ordezkaria Dr. Alcide Casini, han, ondoren, aukera tenderer eskuratzeko eskubideak jabetza osoa osoa bilduma higiezinen. Jabetza eskubide berdinak ½ eraikitzeko anitzeko formatua zati bat etxebizitza konposatutako bi apartamentu bi mailatan aldameneko lokal komertzialak erakutsi eta salmenta, atzean tokiko biltegia, handi batekin auzitegi inguruko lurrak. Da adierazi gainerako zatia ½ higiezinen deskribatu, gaia porrotaren prozedura, R. hamabi, izango da saldu berean datak, Konkurtso administratzaile-dr. Alcide Casini, nabarmenduz aukera tenderer eskuratzeko eskubideak jabetza osoa osoa bilduma higiezinen. Oinarrizko prezioa. Jabetza eskubide berdinak ½ eraikitzeko anitzeko formatua zati bat etxebizitza konposatutako bi apartamentu bi mailatan aldameneko lokal komertzialak erakutsi eta salmenta, atzean tokiko biltegia, handi batekin auzitegi inguruko lurrak. Da adierazi gainerako zatia ½ higiezinen deskribatu, gaia porrotaren prozedura, R. hamabi, izango da saldu berean datak, Konkurtso administratzaile-dr. Alcide Casini, nabarmenduz aukera tenderer eskuratzeko eskubideak jabetza osoa osoa bilduma higiezinen. Oinarrizko prezioa.\nASKO (a) Osoa eskubidea biluzi jabetza zatikako apartamentu b) Oso onuragarria interes zatikako apartamentu c) Osoa eskubidea biluzi jabetza zatikako apartamentu d) Oso onuragarria interesa hileko ordainketa etxebizitza) Kuota bat hiru biluzi jabetza komun auzitegi (f) eskubide Osoko gozamena, eremu komun, Apartamentu horietako ASKO dago Bidez Traversa di Asisko n° sei Udalerrian Torgiano (Pg), konexioa: Iparraldean, zehar Bidez Etruria, herriko etxe miralduolo (urrutiko km) Hegoaldean, Bidez edo Perugia Bidez Giuseppe Mazzini, herri Torgiano (besterik gabe, km).\nApartamentu konfiskatu eta beste aktibo jabetzako hirugarrenei mugatuak dira komun batetik patio bizilagunentzat, laua, metro karratu. BALIOA BATCH, ASKO- (a) Osoa eskubidea biluzi jabetza zatikako apartamentu b) Oso onuragarria interes zatikako apartamentu c) Osoa izateko eskubidea biluzi jabetza zatikako apartamentu d) Oso onuragarria interesa hileko ordainketa etxebizitza) Kuota bat hiru biluzi jabetza komun auzitegi (f) eskubide Osoko gozamena, eremu komun, apartamentu horietatik ASKO dago Bidez Traversa di Asisko n° sei Udalerrian Torgiano (Pg), konexioa: Iparraldean, Kalean zehar Etruria, herriko etxe miralduolo (urrutiko km) Hegoaldean, Bidez, edo Perugia Bidez Giuseppe Mazzini, herri Torgiano (besterik gabe, km).\nApartamentu konfiskatu eta beste aktibo jabetzako hirugarrenei mugatuak dira komun batetik patio bizilagunentzat, laua, metro karratu.\nBALIOA BATCH, Eskubide berdinak bat jabetza osoa, jabetza osatua denda bat (sm), biltegi bat (sqm) eta beheko (mq), guztiak zati bat eraikin koherentzia handiagoa. Eskubide berdina bat jabetza osoa, jabetza osatua denda bat (sm), biltegi bat (sqm) eta beheko (mq), guztiak zati bat eraikin koherentzia handiagoa. Bizitegi-eraikin apartamentu Herri Gualdo Tadino (PG), jabetza dago mistoa barruan, bizitegi eta nekazaritza, pobrea, zerbitzuak eta azpiegiturak. Eraikina eraiki da karga-bearing egitura osatzen dute habe eta indartu zutabe hormigoizko, solairu eta estalkia, xafla, estaldura adreilu, sloped teilatuak eta fatxada luzituta eta margotu. Eraikina banatzen da bederatzi unitate. Bizitegi-eraikin apartamentu Herri Gualdo Tadino (PG), jabetza dago mistoa barruan, bizitegi eta nekazaritza, pobrea, zerbitzuak eta azpiegiturak. Eraikina eraiki da karga-bearing egitura osatzen dute habe eta indartu zutabe hormigoizko, solairu eta estalkia, xafla, estaldura adreilu, sloped teilatuak eta fatxada luzituta eta margotu. The eraikina banatzen da bederatzi unitate.\nEtxe pribatua zerutik lurrera barne esklusiboa auzitegi dago, Collazzone, estazio Casalalta, Errepidea Puglia n.\nEtxe pribatua zerutik lurrera barne esklusiboa auzitegi dago, Collazzone, estazio Casalalta, Errepidea Puglia n. Eskubideak jabetza osoa izateko kuota bat on bat etxebizitza-unitate bat osatzen dute apartamentua PT eta tokiko ganbaran P°. Apartamentu osatzen dute korridorean, sukaldea, egongela, logela eta bainugela bat sup. oro har, sqm Batetik eskailera eramaten ganbaran metro karratu. Eskubideak jabetza osoa izateko kuota bat on bat etxebizitza-unitate bat osatzen dute apartamentua PT eta tokiko ganbaran P°. Apartamentu osatzen dute korridorean, sukaldea, egongela, logela eta bainugela bat sup. oro har, sqm Batetik eskailera eramaten ganbaran metro karratu. Eraikina, zerua-lurra, barne: apartamentua planteatu beheko solairuan lau gela eta osagarriak, sqm. apartamentu beheko solairuan bi gela eta osagarriak, sqm. berrogeita bi atxikitako funtsak sotoko solairuan sqm, esklusiboa auzitegi mq. Eraikina, zerua-lurra, barne: apartamentua planteatu beheko solairuan lau gela eta osagarriak, sqm. apartamentu beheko solairuan bi gela eta osagarriak, sqm. berrogeita bi atxikitako funtsak sotoko solairuan sqm, esklusiboa auzitegi mq. Eskubideak jabetza osoa on apartamentu eta gordailua. Apartamentu azalera sm ca, bigarren solairuan, eraikina, osatzen dute sarrera, egongela, sukaldea, hiru logela, bi bainugela, bi terraza guztira azalera metro karratu. Gordailua merkataritza-gunea, sqm eta ca. kokaturik dago beheko solairuan. Eskubideak jabetza osoa on apartamentu eta gordailua. Apartamentu azalera sm ca, bigarren solairuan, eraikina, osatzen dute sarrera, egongela, sukaldea, hiru logela, bi bainugela, bi terraza guztira azalera metro karratu. Gordailua merkataritza-gunea, sqm eta ca. kokaturik dago beheko solairuan.\nEz-ordainketa laguntza adingabeak: sei zigorrak gurasoak - Hasiera - Nc egin\nDie arrestasie en tronkstraf: wat is die verskille